Perasaan Ingin Tahu Dorong Pemuda Ini Berhenti Kerja Dan Travel Solo Ke Mongolia

Berhenti kerja dan kemudiannya travel, itulah yang telah dilakukan oleh Adib Haris Fadzilah kerana didorong oleh perasaan ingin tahu yang membuak-buak.

Ikuti perkongsian pengalaman beliau tentang bagaimana seorang yang gemar duduk minum kopi sambil membaca buku di rumah seperti beliau akhirnya mengambil keputusan untuk keluar berkelana secara solo.

I have a dream to be a photographer and a traveler. So, I just made up my mind to f*** my job and go travel. Take as much photo as I can while I do that.

When I meet someone on the road, they will usually ask: “What do you do?” and I will tell them: ” I’m a world traveler and a photographer”. That would usually draw a lot of admiration – Adib.

Kanak-kanak di Terelj National Park. Menyambut kami dengan keriangan di muka. Ahh.. miss those days.

Vocket: Hi Adib, terima kasih kerana sudi berkongsi di Vocket. Boleh berikan sedikit info latar belakang Adib seperti nama, umur, status perkahwinan, pendidikan dan kerjaya.

Adib: Sama-sama. Terima kasih kembali kepada The Vocket kerana sudi memberi ruang untuk saya berkongsi. Nama diberi Mohamad Adib bin Harith Fadzilah. Dikenali di alam maya dengan nama adib/artdeep/adibharith. Berumur 25 tahun.

Saya mengakhiri sesi pembelajaran di Universiti Teknologi PETRONAS dalam Business Information System Sarjana Muda.

Pekerjaan pertama di DELL Cyberjaya sebagai IT Application Analyst selama setahun dan bertukar ke IRIS Bukit Jalil sebagai Application Support Engineer, dihantar bekerja di Republic Of Guinea (Africa).

Bekerja di sana selama setahun dan bertukar kerja ke Schlumberger KL sebagai IT Support Engineer (kerja sekarang). Berniat untuk berhenti kerja agar dapat meneruskan bisnes sendiri.

Vocket: Sejak bila Adib mula minat travel? Adakah kerana keluarga juga suka travel atau kerana faktor lain?

Adib: Saya lebih menyukai duduk di rumah sambil membaca dan minum kopi daripada pergi mengembara. Saya menganggap travel itu sebagai latihan atau cabaran.

Saya jarang plan untuk ke sesuatu tempat dari awal. Saya lebih suka secara spontan. Saya tidak biasa plan berbulan awal untuk ke suatu tempat.

Tetapi semasa saya berumur 2 tahun, saya tinggal di Newcastle, UK selama 2 tahun. Mengikuti keluarga dan ayah yang belajar disana.

Kalau nak diikutkan keluarga saya tidak gemar travel. Cuma ayah saya berpeluang travel ke banyak negara untuk belajar.

Berjaya merintasi border Vietnam – China. China merupakan salah satu perkara paling sukar sepanjang pengembaraan. Saya terpaksa belajar menggunakan bahasa isyarat dan lukisan untuk berkomunikasi.

Gambar yang diambil di Hoi An Vietnam. Sangat cantik pada malam harinya. Penuh dengan warna warni.

Vocket: Baru-bari ini Adib telah travel ke beberapa buah negara. Boleh kongsikan berapa bulan atau hari, route dari mana hingga ke mana dan jenis kenderaan yang digunakan, serta pergi berapa orang?

Adib: Pengembaraan saya yang terbaru ialah ke Mongolia melalui jalan darat dari Malaysia. Saya melalui 5 buah negara untuk tiba di sana. Pertama Thailand, Cambodia,Vietnam dan China, seterusnya tiba ke Mongolia.

Sebelum saya ke sana tiada nota atau rujukan dibuat. 99% kajian perjalanan ke Mongolia dari Malaysia dibuat ketika pengembaraan. Kebanyakkannya bertanya dengan penduduk tempatan dan backpacker yang lain, selainnya rujukan dari internet.

Saya menaiki kereta (hitchhike), motor, kereta api, bas dan berjalan untuk sampai ke tempat tujuan. Perjalanan mengambil masa selama 1 bulan 20 hari untuk sampai ke Mongolia dan 10 hari pulang ke Beijing dan terbang ke Malaysia.

95% perjalanan ke sana adalah secara berseorangan.

Mereka ini yang menemani saya ketika di Bangkok. Dari Argentina, Amerika dan German. Sangat friendly.

Ada satu hari saya mengembara bersama seekor anjing hitam. Dia mengikuti saya selepas saya memberi sedikit makanan. Dan selepas itu dia ikut saja ke mana saya pergi ketika di Hustain park.

Diambil di Masjid Niujie ketika penyampaian tazkirah sebelum memulai khutbah jumaat.

Upacara selawat dari kanak-kanak di Kunming menjelang hari raya aidilfitri. Gambar ini ketika mereka berlatih untuk dipersembahkan pada 1 Syawal esok harinya.

Vocket: Mengapa memilih untuk travel dari Thailand hingga ke Mongolia? Dan apakah yang Adib inginkan dari pengembaraan ini?

Adib: Sebelum saya membuat keputusan untuk ke Mongolia, ada beberapa tempat yang saya pilih untuk mengembara. Diantaranya sekitar Eropah, Iceland, India, Korea Utara dan Selatan dan US.

Setelah memikirkan wang yang ada dan destinasi yang saya membolehkan menikmati lebih banyak culture dan adventure – saya memilih untuk ke Mongolia.

Perancangan awalnya saya mahu terbang ke sana dari Malaysia tetapi tiket pergi balik sangat mahal. Jadi  saya memilih ke sana dengan cara overland. Saya tiada halangan masa, saya cuma mahu pergi dan sampai di sana.

Tujuan asal saya adalah mahu pergi kemana saja yang boleh memandangkan saya sudah berhenti kerja. Pergi mengembara dan ambil gambar. Ambil gambar sebanyak mana yang boleh.

Sepanjang perjalanan memang gambar yang menjadi tujuan utama saya dan memastikan kamera sentiasa di tangan. Sangat berpuas hati akan gambar-gambar yang diambil.

Adib: Adakah travel kali ini adalah sebahagian daripada impian Adib? Jika ye kenapa?

Vocket: Saya menganggap travel itu sebagai cabaran hidup. Saya mula travel berseorang ketika berumur 20 tahun dan selepas itu saya menganggap lebih selesa travel berseorangan dari berkumpulan.

Saya mendaki berseorangan juga ke Gunung Rinjani tanpa latihan dan berjaya sampai ke puncak sebelum terbitnya matahari – a big achievement for me.

Saya sangat berpuas hati akan gambar yang diambil di atas sana . Selepas dari pendakian itu, saya tahu saya boleh mencapai apa sahaja, kalau diusahakan dan perlukan semangat dan kepercayaan diri sendiri yang sangat tinggi.

Menjejaki Mongolia menjadi impian saya setelah sekian lama. Ada sesuatu yang menarik saya ke sana.

Pada mulanya saya tidak tahu kenapa, walaupun ketika perjalanan ke sana saya belum jumpa jawapannya. Ramai yang bertanya kenapa Mongolia. Jika soalan itu diajukan saya cuma menjawab “Kerana ia Mongolia”.

Ramai juga backpacker yang saya jumpa pulang dari Mongolia, mereka kata begitu. “Its Mongolia – The Land of Land”.

Sejurus sahaja saya menaiki keretapi daripada sempadan ke bandar Ulaanbatar, saya jumpa jawapannya disebalik tingkap train yang dinaiki. Saya menangis ketika itu. Menangis kegembiraan.

Gambar kuda yang membuatkan aku terkasima sebentar melihat keindahan tuhan. Di Terelj National Park Mongolia.

Gadis di Terelj National Park. Sangat cantik. Muka mereka kacukan Russia dan China.

Portrait yang diambil ketika di Mongolia.

Seorang budak melihat saya ketika yang lain sedang sibuk membaca bacaan agama mereka.

Inilah diantara aktiviti tetap saya ketika mengembara, mengambil gambar dan tegur orang tempatan disana.

Rumah bulat atau ger yang saya tinggal selama 2 hari 2 malam di Terelj National Park.

Vocket: Bagaimana dengan persediaan Adib untuk trip kali ini? Bagaimana Adib kumpul duit dan berapa lama?

Adib: Tiada persediaan, cuma the end goal nya adalah Mongolia. By hook or by crook saya kena sampai ke sana safe and sound. Alhamdulillah Tuhan melancarkan perjalanan ke sana.

Nak katakan jenis saving, tak juga. Kerja saya sebelum itu adalah seorang IT Application Support Engineer yang melibatkan sistem passport negara “Republic of Guinea” Afrika.

Jadinya saya dihantar ke sana untuk bekerja dan dibayar dengan gaji yang agak tinggi. Jadi dari situ saya kumpul duit travel dan berhenti. Seterusnya memulakan pengembaraan ke Mongolia.

Vocket: Bagaimana pula penerimaan keluarga dengan keputusan Adib untuk travel di route ni?

Adib: It was a tough decision. Saya berhenti kerja tanpa memberitahu sesiapa malah juga keluarga. Setelah sebulan saya tender, baru memberitahu kedua ibu bapa yang saya telah berhenti kerja dan mahu membuat sesuatu yang saya mahu – iaitu Fotografi.

Pada mulanya mereka bingung tapi setelah saya terangkan bagaimana mereka faham dan redha akan keputusan saya. Saya juga pernah berhenti kerja pada tahun pertama di alam pekerjaan. Itu juga saya tidak memberitahu keluarga.

“Kalau ayah ibu percaya akan rezeki tuhan, jangan lah risau. Mesti adanya. Cuma usaha Adib yang menentukan hasilnya”.

Mereka tahu saya ini jenis suka mengambil risiko dan bermacam-macam saya telah lakukan. Jadinya mereka ok.

Vocket: Boleh kongsikan jumlah kos keseluruhan untuk trip kali ini?

Adib: Kalau diikutkan trip ini sahaja dari Malaysia ke Thailand, Cambodia, Vietnam, China dan Mongolia. Kos yang dibelanjakan adalah sebanyak RM6000-RM7000.

This is Takhi (przewalski’s wild horse). Macam kuda but not a kuda. Another different of animal, rare and undangerged species. Left only less than a thousand. Native habistat is in Khustai National Park. I have to stand 200m away from the animals in order for me to take the photos.

Saya dan 2 kawan saya dari Ireland terpaksa hitchhike untuk pulang ke bandar Ulaanbatar kerana kos yang mahal untuk menaiki teksi dan kereta sewa.

Gambar diambil ketika hitchhike, saya terpaksa duduk dibelakang yang agak sempit ditemani anak pemandu.

Ayahnya sangat seronok menjemput kami untuk naik bersama kerana mahukan anak nya berlatih bertutur Bahasa Inggeris bersama kami. Ayahnya juga menunjuk buku latihan Bahasa Inggeris anaknya. Kami gelak sakan dan berasa seronok di hati.

Vocket: Bagaimana dengan tempat tinggal dan makanan di sepanjang tempoh travel? Adib tinggal di mana dan makanan pula bagaimana?

Adib: Di dalam pengembaraan saya memilih tempat tinggal yang paling murah. Kebanyakkan hostel backpacker. Di Cambodia saya couchsurfing.

Di Beijing mostly saya tinggal di rumah pelajar Malaysia disana. Selainnya tidur hostel backpacker, di kaki lima, pejabat dan bus stop.

Selepas pulang ke Mongolia, wang saya berkurangan disebabkan belanja yang agak tinggi di Mongolia. Setelah sampai sahaja ke Beijing saya tidur di dalam satu bangunan sebelah kaunter, di sofa mereka selama 3 malam.

Awal pagi saya akan ke tandas mandi dan terus bergerak ke tempat lain, dan pada malamnya saya akan kembali kesana lagi untuk bermalam.

Pada hari pertama saya disitu, receptionistnya bertanya sesuatu tetapi dalam Bahasa Mandarin. Saya endahkan sahaja dan pada hari seterusnya mereka tidak pedulikan saya. 3 malam saya tidur duduk disofa dengan memakai jacket kesejukan.

Baca: 18 Pemandangan Indah Musim Sejuk Di Mongolia

Disini lah saya tidur selama 3 malam ketika pulang dari Mongolia dan berada di Beijing. Memilih untuk tidur di mana-mana tempat kerana kesempitan wang dan keletihan badan.

Seronok tidur duduk. Pada waktu siang saya akan keluar berjalan, dan pada malamnya saya akan kembali ke situ untuk tidur.

Saya amat berhutang budi kepada mereka ini. Pelajar di Beijing yang banyak membantu saya ketika disana. Saya menghabiskan masa yang lama bersama mereka. Terima kasih semua. Kimi, Aiman, Zul dan Toshi.

Ketika di Beijing mencari tempat tinggal, berhenti sebentar melihat gelagat manusia Beijing menunggu bas.

Menaiki motor sewa dari Hoi an ke Hue selama 8 jam. Sangat cantik permandangan melalui liku-liku bukit.

Vocket: Adakah sukar mendapatkan makanan halal? Jika ye, apakah alternative bagi Adib?

Adib: Kalau hendak diikutkan agak sukar untuk mendapat makanan halal. Jalan-jalan yang saya lalui juga kebanyakkan pendalaman.

Ada setengah bandar / tempat amat mudah mencari makanan halal seperti di Beijing, Chengdu dan Kunming. Tetapi makanan halal tidak dijumpai, saya terus akan memilih nasi berlaukkan ikan.

Kalau memerlukan tenaga yang lebih saya makan ayam dan daging. Sebelum itu, saya akan pastikan tiada daging babi.

Vocket: Disepanjang pengembaraan, apakah perkara paling manis bagi Adib?

Adib: Perkara paling manis adalah tiba di Mongolia. Ia seperti hajat saya ke sana sudah dimeterai. Sebelum mengembara ke sana ramai yang gelakkan saya dan ada juga yang sindir.

Kata mereka kerja gila, buang masa, buang tabiat dan bermacam-macam lagi. Ada masanya semasa dalam pengembaraan saya rasa down dan rasa susah untuk meneruskan perjalanan. Tetapi kepercayaan terhadap diri sendiri dan doa kembali menguatkan semangat saya.

Perasaan buktikan sesuatu kepada mereka tiada. Tetapi perasaan buktikan sesuatu yang impossible dan berjaya untuk diri sendiri yang saya lebih utamakan dan bangga.

Vocket: Bagaimana pula dari segi kesukaran dan cabaran? Apakah yang paling sukar yang Adib lalui di sepanjang pengembaraan kali ini?

Adib: Cabaran yang paling saya perasan adalah ‘anggapan orang lain’. Setiap kali bergerak satu bandar ke bandar yang lain – mereka (penduduk tempatan / traveler) akan cakap susah, bahaya, itu dan ini.

At first, saya rasa takut dan risau dan sedikit ketidak pastian. Tetapi setelah lalui sendiri, rupanya semua boleh diusahakan. Kalau tidak berjaya, fikir dan usahakan cara yang lain. Itu yang paling banyak saya belajar di sana.

Hidup saya ketika itu penuh dengan pertanyaan. Saya pergi situ dan sini, berjumpa orang itu dan ini untuk pastikan informasi yang betul.

Ada juga keputusan yang dilakukan tidak membuahkan hasil yang baik. Tapi saya cepat move on dan sentiasa percaya yang masalah tidak akan sentiasa menjadi masalah. Jadi saya perlu fikir dan fikir dan usaha.

Di China juga agak sukar berkomunikasi. 90% rakyat tempatan disana yang dijumpa tidak bercakap bahasa yang saya faham iaitu English. Jadinya, setiap kali sampai ke satu destinasi atau bandar, saya akan cari kafe STARBUCK.

Saya tahu ramai yang minum STARBUCK adalah golongan kelas atasan atau orang berduit dan boleh bertutur Bahasa Inggeris. Tindakan saya tepat, setiap kali ke STARBUCK, saya meluangkan masa bertanya segala persoalan dan ya mereka bertutur Bahasa Inggeris. Selesai masalah.

Bangkai lembu yang dijempui ketika saya mengembara berseorangan di Hustain park.

Gerak geri manusia sekeliling sentiasa membuat aku tersenyum ketika mengembara. Cukup sekadar memerhati orang membuatkan pengembaraan ku bermakna

Mak cik yang berumur 50 tahun, duduk di hadapan saya ketika menaiki keretapi dari Chengdu ke Beijing selama 26 jam secara duduk. Dia seorang cikgu muzik.

Dan ketika itu dia bernyanyi dengan microphone dan speaker yang di bawa saya juga turut nyanyi bersama dia walaupun tidak faham.

Vocket: Ada pernah lalui peristiwa lucu?

Adib: Peristiwa paling lucu di China ketika saya menaiki train dari Chengdu ke Beijing selama 26 jam. Lelaki yang duduk disebelah saya menhulurkan setin arak. Saya memberitahunya yang saya seorang muslim dan tidak minum arak. Tetapi dia tidak faham, dan menunjukkan muka kecewa.

Hampir sejam juga lah terangkan kepada dia saya Muslim, lukis dan buat gaya itu ini. Akhir sekali dia berputus asa dan menghulur saya sepuntung rokok. Saya pun layankan sahaja. Itu sahaja yang saya dapat terima dari dia.

Vocket: Bagaimana pula dari segi orang-orang yang Adib temui di jalanan. Siapakah yang paling Adib ingati dan kenapa?

Adib: Paling diingati ketika saya di Mongolia. Saya bertemu dengan 2 warga emas semasa tiba di border China Mongolia.

Pada mulanya saya tiba berseorangan disana dan mahu mencari orang yang boleh bertutur Balam Inggeris supaya boleh dibuat kawan. Ketika saya mahu keluarkan wang di ATM, saya nampak akan dua lelaki IRISH.

Terus sapa mereka dan mereka ajak travel ke Mongolia bersama. Seminggu lebih kami di Mongolia duduk di hostel sama dan bergerak ke tempat yang sama. Cara kami lebih kurang sama, lepak sembang pasal dunia, politik, perempuan, karier dan bermacam-macam lagi.

Vocket: Daripada pengalaman travel kali ini, manakah yang lebih seronok? Travel solo atau secara berkumpulan?

Vocket: Kalau diikutkan saya prefer berseorangan. Tetapi selepas pulang dari Mongolia, saya berniat untuk mecari pasangan hidup dan travel bersama. Hah! Berdua lebih baik.

Vocket: Daripada gambar-gambar yang dikongsikan di akaun Instagram dan FB Adib, ada perancangan lain yang ingin dilakukan dengan gambar tersebut?

Adib: Saya ingat mahu mempersembahkan gambar-gambar disana dalam bentuk pameran tetapi masih belum berpeluang. Saya juga menjual gambar-gambar yang diambil di sana dalam bentuk printed and frame di akaun Instagram TheseCover. Niat akhirnya membuat buku dan photobook . Ia masih dalam pembikinan.

Permandangan yang anda akan selalu lihat di Mongolia. Lautan daratan. Mongolia the Land of Land.

Jumlah perjalanan saya dari Malaysia ke Mongolia dan pulang ke Malaysia dari Beijing selama 2 bulan.

Monsoulia : It’s actually from Mongolia + Soul. It’s like soul searching for me. I have been thinking off to name my travelling route.

So whenever people want to go from Malaysia to Mongolia – they can just refer to Monsoulia route.

Barang-barang yang dibawa ketika mengembara itu hari. Berat kesemuanya mencecah 18kg dan menyebabkan saya sakit belakang sehingga hari ini. Jadi janganlah bawa berat-berat.

Vocket: Ada sebarang perubahan atau kesan pada diri yang dirasakan? Mungkin dari segi fizikal mahupun mental?

Adib: Dari segi fizikal, saya mengalami sakit belakang atau sengal-sengal kerana berat beg yang dibawa adalah sebanyak 18-20kg. Berat badan saya turun sebanyak 6kg. Tetapi sekarang sudah kembali normal.

Dari segi mental, saya lebih kuat. Sekarang saya lebih memikirkan tiada apa yang mustahil dalam mencapai sesuatu. Usaha dan kepercayaan  kepada tuhan dan diri sendiri. 2 benda ni saya sentiasa pegang.

Vocket: Saya lihat Adib juga telah menjalankan beberapa projek lepas balik daripada travel. Boleh kongsikan apakah projek tersebut dan untuk apa?

Adib: Thesecover – Projek jual gambar travel. Saya bercadang untuk mengumpul gambar-gambar dari traveller Malaysia. Dan jualkan dalam bentuk frame.

Lainnya kebanyakkan perkongsian kisah dari pengembaraan.

Vocket: Bagaimana pula dari segi money recovery selepas balik dari travel? Adakah Adib berjaya dapat kerja semula atau ada cara lain?

Adib: Ketika saya masih di dalam pengembaraan, saya dihubungi oleh sebuah syarikat oil and gas dan diberi tawaran untuk bekerja dengan mereka. Saya berkata kepada mereka, saya masih dalam travel dan perlukan masa yang lama untuk pulang ke tanah air.

Kata mereka sanggup untuk tunggu sehingga saya pulang ke Malaysia. Selepas 2 bulan mengembara saya pulang ke tanah air dan mula dengan pekerjaan baru.

Perancangan awalnya, saya mahu bekerja sebagai barista di kedai kopi tempatan di KL.

Tetapi sebaik menjejakkan kaki di Malaysia, duit saya kosong. Saya terpaksa korek tabung siling untuk hidup beberapa minggu dan meminjam wang kawan.

Saya juga terpaksa jual kamera compact dan beg backpack untuk menampung perbelanjaan dan bayar duit sewa rumah.

Selepas memikirkan baik dan buruknya, saya membuat keputusan untuk terima tawaran kerja di syarikat tersebut secara kontrak selama setahun.

Vocket: Ada pesanan atau tips yang ingin dikongsikan kepada pembaca Vocket yang ingin travel seperti yang telah Adib lakukan ini?

Adib: Jangan melekat sangat dengan template hidup orang lain. Banyak benda anda boleh buat tapi anda tidak mahu dan takut. Takut benda yang anda tidak pasti.

Perkara ini yang menghantui kebanyakkan orang. Bagi mereka kegagalan itu sesuatu yang perlu dihindari serta merta. Walhal semasa kita kecil, sebelum kita berjalan atau mula mengayuh basikal, berapa kali kita jatuh untuk berjaya?

Jadi hidup kita sama sahaja. Kita tidak akan berjaya kalau kita tak jatuh. Be adventurous as much as we can. Tidak salah mencuba, tidak salah gagal.

Pastikan setiap apa yang anda lakukan ada sebab dan hasilnya. Percayalah akan rezeki tuhan. Buat sahaja apa yang anda mahu. Jangan menyesal di hari tua anda tidak mencapai apa-apa untuk diri sendiri kerana sibuk mencapai kemahuan orang disekeliling.

Vocket: Apakah perkara positif yang diperolehi daripada trip kali ini?

Adib: Sentiasa bersangka baik kepada orang lain. Kalau kita mula untuk bersangka baik terhadap orang lain maka orang lain juga akan membuat perkara yang sama kepada kita.

Jangan terlalu memandang rendah kepada orang yang tidak punya apa-apa. Kita tidak tahu di masa akan datang dia yang paling berjaya dan anda gagal. Sentiasa percaya rezeki itu ada kepada semua orang.

Portrait di dalam Masjid Niujie Beijing.

Vocket: Ada info tambahan lain yang ingin dikongsikan?

Adib: Saya ada terfikir betapa pentingnya rakyat kita mempunyai pemikiran “give back to your own country” – dalam erti kata lain – tanggungjawab untuk menyumbang secara langsung kembali kepada negara.

Sekarang kita melihat kos hidup di Malaysia semakin meningkat hari demi hari. Hidup orang susah semakin susah. Jenayah semakin meningkat. Budak-budak semakin hilang arah.

Kalau difikirkan balik, dimana salahnya? Adakah kerajaan yang memerintah atau rakyat tidak mengambil tindakan. Bagi saya, kedua-duanya.

Setiap orang kondisinya berbeza. Sesetengah orang hidupnya sederhana sedia ada. Sesetengah orang bijak tetapi hidup susah dan peluang nya tiada. Jadi disini, orang yang pada mula yang hidup senang perlu main peranan.

Usaha memberi bantuan kepada yang susah melalui aktiviti-aktiviti kemasyarakatan. Kita boleh lihat perkara ini masih lagi dalam peringkat kecil- kecilan kerana kebanyakkan yang bekerjaya masih lagi mementingkan diri dan keluarga mereka sendiri.

Lebih memikirkan untuk menyenangkan hidup mereka sendiri dari memikirkan orang lain yang sedia susah. Tiada rasa tanggungjawab terhadap rakyat lain.

Kadang-kadang saya terfikir dimana mereka mereka yang berpelajaran tinggi dan berkerjaya hebat tetapi tidak mengendahkan mereka yang hidup susah. Jadi kaya untuk hidup kaya bukannya untuk membantu mereka yang susah.

Bantuan juga bukan sahaja dari segi kewangan tetapi pendidikan juga penting. Remaja sekarang semakin teruk sahsiahnya, jadi kita perlu beri perhatian yang tinggi kepada mereka ini. Gejalan gengster, pergaulan bebas, seks bebas, lepak tanpa tentu arah, kes-kes begini golongan yang bijak pandai perlu ambil tanggungjawab untuk mendidik mereka-mereka ini.

Saya risau dengan kemajuan teknologi, golongan remaja dan kanak kanak sekarang sudah makin teruk sikapnya. Terkadang ada yang lebih ambil serius kehidupan di media sosial berbanding kehidupan realiti.

Jadi marilah kita fikirkan sesuatu untuk mereka-mereka ini. Terkadang pertolongan itu tidak memerlukan wang, cukup sekadar penglibatan dalam masyarakat itu sendiri.

Terfikir juga saya, kenapa tuhan kurniakan rezeki saya mengembara. Mungkin ini yang mahu dia tunjuk kepada saya.

Saya juga tahu ramai sahaja yang membuat perkara kebajikan malah saya juga suka menyumbang ke arah situ.

Baca lagi: Travel Via Trans-Silk Route Menemukan Pemuda Ini Dengan Pelbagai Pengalaman Menarik

LIKE dan FOLLOW Vocket di Facebook serta Instagram


Usahawan Saran Jangan Bagi Duit Selepas Pengemis Tolak Tawaran Pekerjaannya

Seorang usahawan Iowa bertindak like a boss terhadap dua orang pengemis muda yang sihat di hadapan Taco Bell.

Dia membawa sepanduk yang menulis dua orang pengemis itu menolak tawaran pekerjaannya dan meminta orang ramai tidak memberi mereka wang.

Pengemis-pengemis itu duduk di hadapan kedai makan itu dengan sepanduk bertulis, "Pokai dan lapar. Perlukan duit."

Usahawan itu yang hanya dikenali sebagai "Mike", mendakwa telah menawarkan pekerjaan kepada kedua-dua lelaki itu, tetapi ditolak. Mike kembali dengan sepanduk berwarna kuning yang menulis, "Sudah tawarkan 2 lelaki ini pekerjaan, tetapi ditolak. Jangan bagi duit."

Anak saudara usahawan itu, Micheal Woolridge dari Muscatine, Iowa, memuat naik gambar kejadian di Facebook dengan menulis:

"Pakcik Mike tawar dua lelaki ini pekerjaan dengan berkata dia sibuk dan perlukan bantuan, tetapi mereka menolak, jadi pakcik balas sebegini! Wow jangan bagi duit kepada dua lelaki ini."

Pada satu ketika, dua orang pengemis ini berpindah kedudukan dan Mike mengikuti mereka.

"Mereka pergi ke tempat lain dan pakcik ikut mereka," tambah Woolridge.

Pembaca Facebook dan Reddit berbeza pendapat tentang kewajaran tindakan Mike. Malah, ada yang mempersoalkan sama ada kejadian itu benar-benar berlaku.

Seorang pengguna Reddit yang mendakwa berasal dari Muscatine membalas, yang kejadian itu benar-benar telah berlaku. Dua orang pengemis itu juga dilaporkan telah ditawarkan bekerja di sebuah pusat mencuci kereta, tetapi menolak.

BACA: Kisah Pengemis OKU Yang Mahu Beli Baju Raya Untuk Anaknya

TONTON: Eksperimen Sosial Pengemis Di Malaysia Dengan Kejutan Yang Mengharukan


Pengemis Di Lampu Isyarat Makin Ramai, Pendedahan Lelaki Ini Buka Mata Netizen

Bukanlah isu yang baru tetapi kini makin ramai peminta sedekah di lampu isyarat. Mesti anda pernah berhadapan dengan pengemis yang mengetuk cermin pintu kereta anda dan kadangkala bertindak agresif.

Terbaharu, seorang pengguna Twitter @acaiijawe telah berkongsi di Twitter miliknya tentang isu lambakan peminta sedekah di lampu isyarat. Menurutnya, biasanya mereka ini sindiket pengemis dan juga mengaku sebagai seorang muslim tetapi hakikat sebenar sebaliknya.

Dah makin ramai peminta sedekah kat traffic light sekarang.

Berpakaian macam pak haji. Mengaku muslim tapi bila minta mengucap dan baca Al-Fatihah langsung tak tahu.

Bila nak bawa ke pusat zakat untuk bagi bantuan. Dia berkeras taknak dan lari. pic.twitter.com/92oyS25efk

— Faisal Rahim (@acaiijawe) September 30, 2021

Bukan itu sahaja, ada juga yang tidak mahu ke pusat zakat untuk menerima bantuan dan bertindak melarikan diri. Malah, para pengemis ini juga tidak akan memberikan nama dan maklumat seperti kad pengenalan serta tempat tinggal kerana takut maklumat dapat disemak dalam sistem.

Para pengemis ini juga akan melarikan diri jika mengetahui anda polis atau dari pusat zakat dan pusat kebajikan. Dalam hasil penangkapan sebelum ini, ada pengemis yang berjaya memungut hasil derma lebih RM300 sehari.

Semua Jabatan Agama Islam Negeri ada peruntukan dalam Enakmen untuk denda dan penjara bagi sesiapa yang memungut derma kecuali dengan kebenaran daripada Majlis Agama.

Semua derma akan diserahkan kepada Baitulmal.

Banyak kes kena tangkap sebelum ni. Dpt RM300 sehari tu biasa.

Tambahnya, cara terbaik untuk membantu para pengemis ini adalah dengan tidak memberi sedekah kerana yang untung hanyalah bos mereka. Disebabkan memperoleh keuntungan, maka industri ini berkembang dan mungkin juga melibatkan pemerdagangan manusia.

Untuk pengetahuan anda, semua Jabatan Agama Islam Negeri ada peruntukan dalam Enakmen untuk denda dan penjara bagi sesiapa yang memungut derma kecuali dengan kebenaran daripada Majlis Agama. Malah, semua derma akan diserahkan kepada Baitulmal.

Perkongsian tersebut mendapat perhatian netizen dan rata-rata netizen turut berkongsi pengalaman berdepan dengan para pengemis ini yang bersikap kurang ajar jika tidak memberikan sedekah.

Traffic light stadium Shah alam ramai ah Rohingya. Bagi singgit kita pulak dimarahnya. https://t.co/O0IIo76Rkm

— Al-Fadil Ostad Ahmengg (@topeknjj) September 30, 2021

Tadi di McD Jalan Reko, dekat area drive thru Ada orang minta sedekah dengan isyarat tangan macam nak minta makan, yg aku perasa ada 2 orang dan memang pasti mereka satu pihak, sbb masa tu keluar dari surau Petronas (bersebelahan McD), tgh siap2 nak sambung kerja… https://t.co/s48nFzRZMN

— Firdaus🇵🇸 (@firdauzero) September 30, 2021

Sebab tu jangan bagi . Tak payah nak guna ayat ‘kita bagi je , betul ke tak antara kita dengan Tuhan’ . Dah memang benda ni sindiket . Kalau nak tolong, tolong orang yang kau tahu betul betul susah . https://t.co/8LR3HDGnTO

Belum lgi yg oku. Ketuk² tingkap minta duit. Tak bgi, dia pandang semacam. Seram hm. Kt pasar basah plak mesty ade yg minta derma personal & kononnya utk skolah pondok/rumah anak yatim. Tpi klau penguatkuasa dtg, confirm diorg takde. Pandai sungguh. https://t.co/fzUZ1apcWk

— Лий Яна (@lynnhsn_) September 30, 2021

Malah, ada juga yang mengatakan para pengemis ini turut pandai memilih dengan meminta sedekah pada orang yang menaiki kereta mewah. Ada juga netizen berkongsi detik cemas apabila cermin pintu kereta diketuk.

Sementara itu, kami kongsikan beberapa artikel berkaitan pengemis pada pautan di bawah ini.

Rakaman Wanita Ini Minta Sedekah Sambil Berjudi Cetus Perdebatan Antara Netizen

Polis Lahad Datu Tahan 9 Pengemis Untuk Siasatan, Bakal Berdepan Hukuman Denda RM10,000


Pengenalan Pasukan ‘X-Force’ Dalam Trailer Rasmi Terbaru Deadpool 2

Berdasarkan trailer terbaru Deadpool 2 ini, kami yakin filem ini tidak akan mengecewakan! Watak-watak untuk kumpulan Deadpool diperkenalkan satu persatu dan adegan dalam trailer ini sudah cukup buat peminat Deadpool tak sabar menantikan filem ini di pawagam!

Kami dah tak sabar menantikan pasukan X-Force ini beraksi. Dan ya. Lagi sekali Deadpool mengata franchise DC. Berani mati betul Deadpool ini.


Pengendali Taman Tema Dedahkan Khazanah Tidak Terlibat Dalam Urusan Penjualan Kidzania Singapura

Pada minggu lalu laporan Khazanah Nasional Bhd telah menjual Kidzania Singapura pada harga RM379,398 menjadi perbualan ramai.

Terbaharu, pengendali taman tema berpangkalan di Singapura, Sim Leisure Group yang mengambil alih Kidzania Singapura menjelaskan bahawa Khazanah tidak terbabit dalam proses penjualan taman tema itu.

Memetik laporan Harian Metro, KidZania Singapura adalah aset gagal yang ditutup pada 2020 dan menjadi penerima di bawah pelikuidasi Singapura, yang mana Sim Leisure Group membeli aset tidak alih itu.

Katanya, ia mengambil bidaan daripada pelikuidasi untuk aset tidak alih KidZania Singapura pada kemuncak pandemik menjelang akhir 2020 dan kemudian mengambil masa dua tahun untuk merunding pajakan bagi kemudahan itu dengan Sentosa Development Corp.

“Khazanah Nasional Bhd tidak pernah terbabit dalam proses itu. Memandangkan aset itu berada di tangan pelikuidasi Singapura, semua urusan Sim Leisure Group adalah melalui pelikuidasi,” katanya dalam satu kenyataan.

Kenyataan itu dikeluarkan bagi mengulas dakwaan bahawa ia telah memperoleh KidZania Singapura pada ‘harga tidak munasabah’.

Pengasas dan Pengerusi Eksekutif Sim Leisure Group, Datuk Sim Choo Kheng berkata, dalam mengambil alih aset yang gagal seperti KidZania Singapura, yang mana pihaknya dikritik kerana harga pembelian, orang ramai tidak faham bahawa taman tema yang gagal boleh menjadi ‘besi buruk’ pada kebanyakan masa, seperti MAPS di Ipoh.

Katanya, tidak seperti aset lain yang gagal seperti hotel atau resort yang boleh digunakan semula menjadi pangsapuri kediaman atau kegunaan komersial lain, projek taman tema yang gagal mempunyai penggunaan yang sangat terhad.

“Terdapat banyak cabaran yang dihadapi oleh industri taman tema di pasaran baru muncul. Taman Tema adalah berisiko tinggi, kerana ia adalah perniagaan yang sangat khusus, yang menjelaskan mengapa begitu banyak projek gagal.

“Kebanyakan pelabur di rantau ini tidak mempunyai pengalaman dan kepakaran dalam bidang yang sangat khusus ini, ia seperti orang yang telah melakukan latihan pertolongan cemas yang cuba menjadi pakar bedah jantung,” katanya.

Choo Kheng berkata, kebanyakan pelabur taman tema di rantau ini tidak terbabit dalam perniagaan itu dan menggunakan taman tema untuk menambah nilai pembangunan mereka untuk menjual hartanah atau mempromosikan perniagaan mereka yang lain, atau kerajaan dengan niat baik untuk memangkin pelancongan.


Adidas AlphaBOUNCE Kini Hadir Dengan Warna ‘Core Black’

Selepas kejayan hebat dengan model-model baru rekaan mereka seperti Adidas NMD, Tubular dan YEEZY, Addias memperkenalkan model terbaru mereka, AlphaBOUNCE sekitar bulan Jun yang lalu.

AlphaBOUNCE direka menggunakan teknologi canggih ‘Aramis’, di mana teknologi ini merakam pergerakan kaki ketika bergerak. Berdasarkan pergerakan kaki ketika berlari, AlPhaBOUNCH dicipta untuk memberi sokongan dan keselesaan pada kaki.

Bulan September ini, Adidas memperkenalkan warna baru untuk model ini, ‘Core Black’. Warna ini lebih minimalis berbanding warna-warna yang pernah dikeluarkan sebelum ini. Jadi jika anda terlepas untuk mendapapatkan Adidas YEEZY V2 350 sabtu lalu, kasut ini mungkin boleh mengubati kekecewaan anda.


Pengerusi Maju Holdings Label Khazanah Bodoh Kerana Tidak Mahu Jual PLUS

Isu mengenai tol PLUS sememangnya menjadi topik yang hangat buat rakyat Malaysia. Sering dibangkitkan setiap kali pilihan raya, isu ini nampaknya hangat sekali lagi sejak beberapa bulan terakhir ini apabila dilaporkan terdapat pihak yang berminat untuk mengambil alih PLUS.

Segala ura-ura ini nampaknya telah ditamatkan melalui pengumuman Perdana Menteri Malaysia, Tun Mahathir baru-baru ini dimana pihak kerajaan telah memutuskan untuk tidak menjual PLUS sebaliknya mengekalkan ia dengan Khazanah dan KWSP (Kumpulan Wang Simpanan Pekerja).

Di sebalik janji untuk menurunkan caj tol sebanyak 18% seawal tahun ini, nampaknya terdapat pihak yang kurang bersetuju dengan keputusan yang dibuat pihak kerajaan serta melabelkan keputusan Pengarah Urusan Khazanah Nasional, Shahril Ridza Ridzuan sebagai pembohong.

Individu yang dimaksudkan adalah Pengerusi Maju Holdings, Abu Sahid Mohamed yang turut menyifatkan keputusan yang dibuat adalah bodoh menurut laporan Free Malaysia Today.

Beliau dikatakan mempertikai mengapa pihaknya yang sebelum ini dipelawa melakukan tawaran tidak dimaklumkan mengenai keputusan yang dibuat. Selain itu beliau juga tidak berpuas hati mengapa pihak kerajaan enggan menjualnya.

Untuk pengetahuan, pihak Maju Holdings sebelum ini pernah tampil dengan tawaran untuk membeli konsesi PLUS bersama janji untuk mengurangkan kadar bayaran tol sebanyak tol 36% tanpa meminta pampasan kewangan daripada pihak kerajaan.

Selain itu, dilaporkan Maju Holdings sedia melabur sebanyak RM5.3 bilion bagi projek pemasangan lampu di sepanjang lebuh raya bersama-sama dengan penambahbaikan lain yang diperlukan.

Sebelum keputusan dibuat kerajaan, Tun Mahathir menyatakan pihak kerajaan sudah menjalankan kajian ke atas semua tawaran dan bidaan dibuat oleh pihak swasta yang berminat untuk membeli PLUS. Walau bagaimanapun pihak kerajaan mempunyai sebab yang tersendiri untuk terus tidak menjualnya kepada pihak ketiga.

Ketahui lebih lanjut mengenai keputusan yang dibuat pihak kerajaan mengenai PLUS melalui pengumuman daripada Tun Mahathir.

PLUS Kekal Milik Kerajaan, Kadar Tol Bakal Diturunkan Sebanyak 18%

Ketiadaan Lorong Tambah Nilai Pada Laluan Keluar PLUS Berjaya Mengurangkan 48.2% Kesesakan


Pengerusi Masjid Lavender Height Senawang Bunuh Anjing Menggunakan Racun?

Isnin lalu Penduduk di Taman Lavender Height, Seremban gempar apabila banyak anjing liar di taman berkenaan ditemui mati dipercayai akibar diracun oleh individu tidak bertanggungjawab.

Namun sejak dari semalam ramai yang berkongsikan screenshot satu perbualan di WhatsApp yang difahamkan daripada komuniti Taman Lavender Height. Mereka berbincang sesama mereka cara bagaimana untuk menghasilkan racun supaya dapat menyelesaikan masalah anjing yang berkeliaran di sekitar taman berkenaan.

Banyak lagi cara lain selain membunuh anjing dengan racun macam puak-puak ni pic.twitter.com/eh5kIIdCNA

— Kais Pagi Pun Malam Baru Dapat Makan (@PartTimeKL) January 5, 2019

Melalui paparan perbualan berkenaan, seorang warga dalam group berkenaan meletak racun tikus dalam makanan anjing. Tindakan beliau itu dianggap satu perbuatan yang bernas dan hebat dalam menyelesaikan masalah anjing liar di taman berkenaan. Ada yang memuji tindakan ‘tuan haji’ berkenaan dan menyamakan beliau seperti Thanos kerana dapat mengurangkan bilangan anjing liar di taman mereka dalam sekelip mata.

Ada warga group berkenaan yang langsung tidak setuju dengan cara ‘tuan haji’ itu. Mereka berpendapat pasti akan ada haiwan lain selain anjing yang akan turut menjadi mangsa. Mereka turut melontarkan pendapat untuk menyerahkan isu anjing liar ini kepada pihak berkuasa untuk menanganinya.

Dari paparan perbualan kumpulan berkenaan, salah seorangnya ahli Masjid Qariah Ibnu Khaldun Lavender Height (MQIKLH) yang terletak di Senawang, Negeri Sembilan.

MQIKLH = Masjid Qariah Ibnu Khaldun Lavender Height yang terletak di Senawang, Negeri Sembilan

Pengerusi masjid tu namanya Tuan Haji Mohd Asna bin Amin. pic.twitter.com/7Fg43PL2RU

Lebih menyedihkan adalah bukan hanya anjing liar yang memakan daging beracun itu, tetapi anjing peliharaan salah seorang penduduk di taman berkenaan juga turut terkorban.

Walaupun kehadiran anjing liar ini tidak disenangi penduduk, tetapi membunuhnya dengan cara ini memang sangat kejam. Sepatutnya biarlah pihak berkuasa tempatan yang menguruskannya dan tiada haiwan yang tidak bersalah turut sama mati. Diharap individu yang bertanggungjawab akan pembunuhan kejam ini akan disiasat di bawah Akta Kebajikan Haiwan.

Kemaskini: Polis telah memulakan siasatan terhadap pembunuhan anjing-anjing ini selepas menerima laporan daripada pemilik salah seekor anjing yang dibunuh.

#RealDeal. Nak dapatkan handphone power 8GB RAM + 128GB Storage? Jom tonton video ini.


Pengerusi Tahfiz Dikecam Netizen Selepas Buat Kenyataan Salahkan Mangsa Rogol

Seorang pengerusi tahfiz dikecam oleh rakyat Malaysia apabila mengeluarkan satu hantaran yang berbaur ketidakadilan apabila menyalahkan mangsa rogol yang masih di bawah umur.

Negara kita baru-baru ini dikejutkan dengan kisah seorang pendakwah bebas yang ditahan oleh pihak berkuasa kerana didakwa merogol kanak-kanak berusia 14 tahun.

Orang celek akal akan melihat situasi seorang guru merogol mangsa bawah umur sebagai antunan seksual (sexual grooming). Tetapi bagi pengerusi tahfiz, beliau merasakan kejadian ini berlaku atas dasar suka sama suka dan sebenarnya adalah salah mangsa.

“Ustaz F&N penceramah bebas di tahan kerana merogol berkali-kali seorang gadis berumur 14 tahun.

“Berkali-kali hebat juga, ustaz yang hebat atau gadis 14 tahun tu yang hebat, berkali-kali perginya? Ada kemungkinan juga ustaz ini yang dirogol oleh gadis tersebut,” katanya di Facebook.

Hantaran beliau ini terus menerima kecaman dari pengguna maya yang tidak berpuas hati apabila seorang pengerusi tahfiz sanggup menyalahkan mangsa bawah umur sebagai ‘perogol’.

Apa yang jadi lebih kurang enak adalah apabila seorang pengerusi tahfiz, yang kerjanya dekat dengan remaja bawah umur, tidak faham atau terlalu bodoh untuk mengetahui apa itu atunan seksual.

Victim blaming to the max! Betul² buta hati lelaki ni. Kes sebegini memang sekadar jenaka pada dirinya. pic.twitter.com/nbm3fitUot

— Saiful Nizam (@saifulnizam769) July 20, 2022

Ini memberi gambaran bahaya buat anak-anak yang dihantar untuk ke kem tahfiz di bawah pengurusan pengerusi tahfiz tersebut. Boleh jadi anak-anak ini pula akan dipersalahkan jika wujud gangguan seksual.

Selain itu, kejahilan yang dipaparkan oleh pengerusi tahfiz ini akan membuatkan ramai lagi mangsa-mangsa antunan seksual tidak berani ke hadapan untuk melaporkan kepada pihak polis.

Kerana mereka risau mentaliti masyarakat – seperti pengerusi tahfiz – ini yang sanggup menyalahkan mangsa apabila kes rogol atau gangguan seksual berlaku.

Antunan seksual adalah satu perbuatan dengan sengaja mendekati mangsa sambil berbuat baik atau berlagak alim bagi membina kepercayaan mangsa bawah umur untuk melakukan hubungan seksual.

Kepercayaan yang dibina oleh pemangsa akan membuatkan mangsa terleka dan dalam sesetengah kes yang mangsanya adalah kanak-kanak, boleh jadi mereka ini tidak faham atau belum cukup matang untuk mengetahui bahawa mereka sudah dipengaruh oleh perwatakan pemangsa.

Antunan seksual masih belum difahami secara meluas oleh rakyat Malaysia kerana masih wujud stigma yang menyalahkan mangsa – seperti apa yang dilakukan oleh pengerusi tahfiz tersebut.

Sebahagian mangsa pula tidak berani untuk tampil ke hadapan disebabkan pemangsa adalah orang-orang yang berpengaruh dan mempunyai pangkat.

Bagaimanapun, pada November 2021, kerajaan telah mengubal Akta Kesalahan-Kesalahan Seksual terhadap Kanak-kanak 2017.

Individu yang didapati bersalah mempengaruhi kanak-kanak untuk melakukan hubungan seksual boleh dijatuhkan hukuman penjara sehingga lima tahun dan sebat.

Guru tuntut RM1 juta daripada Ain Husniza, dakwa tuduhan jenaka rogol sebagai fitnah. Rujuk pautan di bawah untuk membaca.

Guru Tuntut RM1 Juta Daripada Ain Husniza, Dakwa Tuduhan Jenaka Rogol Sebagai Fitnah

Lantang Suarakan Isu Jenaka Rogol Di Sekolah, Pelajar Ini Terima Ancaman Dibuang Sekolah

Ain Husniza Dan Bapanya Disaman Bekas Guru, Dakwa Tuduhan Jenaka Rogol Sebagai Fitnah


Pengesahan I’m Not A Robot Didakwa ‘Ceroboh’ Data Pengguna?

Sekiranya anda kerap melayari lawan web atau mahu log masuk ke sesebuah akaun menerusi desktop atau telefon pintar, kami yakin anda pasti pernah melihat pengesahan ‘I’m not a robot’ di mana pengguna perlu mengesahkannya.

Menurut Google Search Central, fungsi yang sudah tersedia hampir sedekad ini difahamkan merupakan salah satu ciri keselamatan dalam memastikan hanya manusia sahaja dapat diakses. Dalam erti kata lain, bot yang mahu menyamar sebagai manusia bakal sangkut.

Selain itu, fungsi ini turut menguji pengguna dengan mengeluarkan gambar yang dinamakan sebagi CAPTCHA di mana pengguna perlu mengesahkan gambar atau nombor yang dipapar berdasarkan arahan yang diberikan.

Hal ini dilakukan sekiranya fungsi ‘I’m not a robot’ ini mendapati tindakan yang pelik daripada pengguna seperti membuat pengesahan terlalu pantas dan sebagainya.

Dalam pada itu, tular sebuah video menerusi perkongsian TikTok @fitzyandwippa yang mendakwa fungsi ‘I’m not a robot’ ini berpeluang mengetahui tindakan pengguna sewaktu melayari laman web sebagai langkah untuk memastikan ‘keselamatan’ pengguna.

♬ original sound – Fitzy & Wippa – Fitzy & Wippa

Berdasarkan perkongsian, difahamkan fungsi ini mampu menyemak tindakan pengguna sewaktu melayari laman web. Mengesahkan ‘I’m not a robot’ secara tidak langsunug seolah memberi akses untuk menyemak data pengguna.

Perkongsian yang dilakukan nyata mengejutkan pelbagai pihak selepas mengetahui fungsi ini seolah mampu ‘menceroboh’ data pengguna. Sementara itu, terdapat pengguna yang memaklumkan fungsi ini mampu menjejak cookies pengguna sama ada disahkan atau sebaliknya.

Berdasarkan semakan menerusi beberapa laman sesawang, tidak terdapat sebarang laporan rasmi yang mendedahkan fungsi ‘I’m not a robot’ mampu menceroboh dan mengguna data pengguna.

Sebaliknya, fungsi ini sekadar bertujuan untuk menghalang daripada pihak bukan manusia terdiri daripada bot untuk mengakses sesebuah laman web.


Pengesahan Mastercard Bakal Ditentukan Dengan Selfie

Buat anda yang tidak gemar untuk selfie lebih-lebih lagi apabila disuruh berita ini mungkin tidak akan membuat anda senang. Mastercard selaku syarikat yang menyediakan servis kad kredit telah melancarkan fungsi terbaru buat pengguna. Fungsi terbaru ini dilihat lebih fancy iaitu dengan pengesahan melalui selfie.

Setakat ini sudah 3 negara telah menggunakan fungsi terbaru daripada Mastercard ini iaitu Netherlands, US dan Canada. Selain selfie, fungsi fingerprint turut disediakan. Malangnya tidak semua telefon hadir dengan sensor fingerprint membuatkan selfie lebih releven.

Setakat ini fungsi ini masih belum diperkenalkan di Asia. Mastercard mahu memperkemaskan fungsi ini di sekitar Eropah sebelum diperkenalkan secara rasmi di Asia. Kemungkinan Mastercard memperlihat fungsi ini lebih secure berbanding fungsi sebelum ini, atau mungkin fungsi ini bakal membuatkan orang ramai lebih suka berbelanja seterunya menguntugkan pihak mereka.

Buat para wanita diluar sana yang gemar berbelanja sakan dan selfie, mungkin fungsi ini khas buat golongan seperti anda.


Penggambaran ‘Fast & Furious 9’ Sudah Pun Bermula

Akhirnya Fast & Furious 9 sudah pun memulakan penggambaran dan boleh dikata majoriti pelakon asal Fast & Furious akan kembali.

Vin Diesel selaku ‘ketua’ siri ini berkongsikan berita berkenaan dalam bentuk video. Dapat dilihat Michelle Rodriguez teruja kerana masih berpeluang untuk sama-sama menjayakan filem terbaru ini.

First day completed! Blessed beyond words. #Fast9 2020

A post shared by  Vin Diesel (@vindiesel) on Jun 24, 2019 at 11:13am PDT

Jordana Brewster yang menjadi kekasih kepada Paul Walker dalam filem ini turut akan kembali memegang watak Mia Toretto. John Cena merupakan pelakon terbaru yang akan menyertai franchise ini manakala Dwayne ‘The Rock’ Johnson ‘digugurkan’ dan tidak akan mempunyai peranan dalam Fast & Furious 9.

Fast & Furious dijadualkan akan berada di pawagam Mei 2020. Dapatkah franchise ini bertahan tanpa Paul Walker? Itu kita lihat sendiri tahun hadapan.


Penggambaran ‘Guardians Of The Galaxy 3’ Akan Bermula Tahun Hadapan

Selepas pengarah asal Guardians Of The Galaxy (GOTG) James Gunn kembali ke kerusi pengarah, penggambaran GOTG 3 akan dimulakan seawal tahun hadapan.

Idea dan jalan cerita asal yang telah dibuat James Gunn akan digunakan kembali. Filem lain Marvel seperti Black Widow dan The Eternals pula akan dimulakan penggambaran sekitar tahun ini.

GUARDIANS OF THE GALAXY, VOL. 3 is now reportedly set to begin filming next year after director @JamesGunn completes work on "The Suicide Squad!" https://t.co/selwKjrJgS pic.twitter.com/ma25pABq2Q

— MCU Direct (@MCU_Direct) April 30, 2019

Marvel Studios will begin filming 'Shang-Chi' once 'The Eternals' has wrapped 👊

(via @THR | https://t.co/toIGstpBQO) pic.twitter.com/xKcdG1iG5U

Watak Marvel yang kurang dikenali ramai, Shang-Chi pula turut akan dimulakan selepas tamatnya penggambaran filem The Eternals. James Gunn terlebih dahulu perlu menyelesaikan tugas sebagai pengarah untuk filem reboot Suicide Squad yang akan memulakan penggambaran tahun ini. Suicide Squad akan ditayangkan di pawagam pada 6 Ogos 2021.

Para pelakon asal GOTG sudah pasti akan kembali melakonkan watak masing-masing. Masih tiada info sama ada Chris Hemsworth akan membuat kemunculan khas atau mengikut pengembaraan para Guardians dalam filem ketiga ini. Kami yakin pasti ramai yang akan lebih teruja jika Thor turut serta dalam projek GOTG 3.


Penggambaran ‘John Wick 3’ Akan Bermula Bulan Ini

Penggambaran untuk karya sekuel John Wick dikhabarkan akan bermula bulan ini. Untuk filem ketiga ini, negara Jepun akan menjadi medan ‘pertempuran’ John Wick menentang The Continental.

Dikhabarkan, aktor Jepun Hiroyuki Sanada yang sebelum ini membintangi The Wolverine dan The Last Samurai akan turut sama menjadi watak penting untuk filem terbaru John Wick ini. Keanu Reeves seperti biasa akan melakonkan watak John Wick yang perlu melarikan diri daripada The Continental selepas beliau melanggar kod etika kumpulan berkenaan.

Beberapa negara lain seperti Sepanyol, Jordan, Russia dan Morocco turut berada dalam lokasi penggambaran John Wick. Jika semuanya berjalan lancar, filem John Wick akan menemui peminat pada 17 Mei tahun hadapan. Yang pasti, jika ada John Wick, filem ini pasti akan epik!


Penggambaran Musim Kedua ‘Umbrella Academy’ Sudah Bermula

Penonton yang menonton siri Netflix “Umbrella Academy” sebelum ini semestinya sudah menjangkakan akan adanya siri ke-2. Aidan Gallagher atau lebih dikenali sebagai ‘Number 5’ telah mengesahkan proses penggambaran siri ke-2 telah bermula menerusi sebuah post di Instagramnya.

Season two starts now! ☂☂ #umbrellaacademy #netflix

A post shared by  Aidan R Gallagher (@aidanrgallagher) on Jun 2, 2019 at 6:14am PDT

Sama seperti siri pertama, lokasi penggambaran masih dilakukan di Toronto, Ontario. Berdasarkan siri sebelumnya, orang ramai pasti menanti-nantikan aksi Vanya Hargreeves setelah mengetahui potensi yang terpendam dalam dirinya.

Menurut informasi awal, semua pelakon utama akan hadir dalam siri ke-2 dengan kemunculan beberapa watak baharu. Siri ke-2 ini akan hadir dengan 10 episod dan dijangka akan mmengambil masa kira-kira 18 bulan untuk menyiapkan keseluruhan proses penggambaran. Mungkin peminat akan mula menonton siri baharu ini kira-kira pada pertengahan tahun 2020.

— Umbrella Academy (@UmbrellaAcad) April 2, 2019


Penggantian Komponen Perlu Dibuat Segera, Ini Senarai ‘Product Recall’ Kenderaan Dikongsi Oleh JPJ

Setiap tahun pasti ada pengeluar kenderaan akan membuat pengumuman pemanggilan semula atau lebih dikenali sebagai ‘Product Recall‘ kerana terdapat isu keselamatan atau kecacatan kepada sesuatu produk yang mungkin meningkatkan risiko keselamatan kepada pengguna.

Baru-baru ini Jabatan Pengangkutan Jalan Raya Malaysia (JPJ) telah mengeluarkan senarai model-model kenderaan yang dipanggil semula.

Menurut agensi itu, pihak JPJ berbesar hati untuk membantu menjayakan aktiviti ‘Product Recall‘ melalui hebahan di laman sosial dan juga portal rasmi JPJ. Hebahan ini bertujuan bagi menarik perhatian umum terutamanya kepada pemilik-pemilik kenderaan yang terlibat agar segera menghubungi wakil pengedar yang sah.

Berikut adalah senarai kenderaan pelbagai model yang terlibat dalam program ‘produk recall‘ –

“Sekiranya kenderaan anda terlibat dalam aktiviti Product Recall seperti di atas, sila hubungi wakil pengedar yang sah untuk temujanji bagi proses penukaran komponen tersebut,” kata JPJ Malaysia.

Inisiatif yang dilaksanakan oleh pihak JPJ ini juga selaras dengan hasrat Ketua Pengarah Jabatan Pengangkutan Jalan Malaysia, Ybhg. Dato’ Zailani Hj. Hashim melalui ucapan dasarnya dalam mesyuarat Bilateral Meeting di antara Pihak Jabatan Pengangkutan Jalan Malaysia dan juga delegasi Jepun yang terdiri daripada wakil Ministry of Land, Infrastructure, Transport & Tourism (MLIT), National Traffic Safety and Environment Laboratory (NTSEL), dan juga Japan Automobile Standards Internationalization Center (JASIC) pada 1 Mac 2023 lalu.

Beliau menekankan aktiviti Benchmarking bagi aktiviti Product Recall seperti yang dilaksanakan oleh pihak Jepun dengan menghebahkan aktiviti tersebut melalui laman web rasmi dan juga media massa.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


adidas Alphaedge 4D Akan Mula Dijual Esok Dengan Harga RM1,400

Nampaknya adidas Sports Performance KLCC antara butik adidas seluruh dunia yang menerima kasut edisi terhad daripada adidas ini.

Model Alphaedge ini menggunakan kain Primeknit yang diperbuat daripada teknologi FORGEFIBER yang akan memberikan fit yang lebih baik kepada pemakai. Yang menjadikan kasut ini unik adalah bahagian tapaknya yang diperbuat dengan teknologi 4D, di mana tapak ini mampu memberi respon yang lebih baik untuk kaki anda.

Alphaedge 4D akan dijual pada 17 November 2018 (Sabtu) pada harga RM1,400 hanya di adidas Sports Performance KLCC dan juga laman adidas Malaysia. Kasut ini sangat terhad di seluruh dunia dan jika anda mahu pakai kasut dengan teknologi yang terbaru daripada adidas, inilah masanya.


Penggembala Lembu Ini Mungkin Terlebih Kreatif Apabila Membuat Formasi Sebegini

Jika diberi peluang, apa agaknya perkara gila-gila boleh anda lakukan dengan lebih 100 ekor lembu di ladang ? Syaratnya, anda hanya dibenarkan memandu trak untuk mengawal kawanan lembu ini.

Lihat bagaimana penggembala ini membuat formasi yang kreatif yang anda tidak sangka-sangka. Ianya dinamakan Cow Art.


Penggera Kebakaran Gagal Berfungsi, Penduduk Kondominium Di Cyberjaya Ini Kecewa Dengan Pihak Pengurusan

Apabila berlaku kebakaran, pastinya penggera kebakaran memainkan peranan penting kerana memberitahu penghuni kediaman atau sesuatu tempat bahawa kebakaran sedang berlaku dan tindakan untuk menyelamatkan diri harus dilakukan segera.

Terbaharu, tular di TikTok beberapa video oleh penghuni kediaman di sebuah kondominium di Cyberjaya yang terlibat kebakaran pada kira-kira jam 4 pagi dan masih marak pada jam 8.45 pagi semalam.

Tetaplah tenang walaupun condo terbakar dan management hauk tadek firealarm semua benda lembab. I boleh gone suffocating while sleeping tau if tak sedar dari tido tadi sheeesshhhh geramm gila dengan management haih 🤧 #skypark #awarenessvideo⚠⚠⚠ #managementfail #skyparkcyberjaya #cancelled #notrecommended

Fire at Skypark Cyberjaya since 4am. No fire alarm triggered!!! 😱😱😱😱 #bombamalaysia #pdrm #skyparkcyberjaya #cyberjaya

Worst building ever. Hopefully everyone is safe. I don’t think there’s a smoke detector in every level. No fire alarm?! #SkyparkCyberjaya #fyp #xyzbca #skyparkCyberjayaNoFireAlarm #emo

♬ Boy’s a liar Pt. 2 – PinkPantheress & Ice Spice

Menerusi beberapa video yang tular itu, pemilik video yang juga penghuni kondominium tersebut mendakwa tiada bunyi amaran daripada penggera kebakaran untuk para penghuni mengosongkan bangunan sekaligus membahayakan nyawa para penghuni yang tidak tahu akan situasi tersebut.

Video-video terbabit telah meraih perhatian ramai orang dan rata-rata netizen berasa berang dengan pihak pengurusan dan pemaju kondominium itu yang dirasakan tidak bertanggungjawab serta tidak menyelenggara bangunan dengan baik.

Bukan itu sahaja, para netizen turut mengatakan perkara seperti ini sepatutnya tidak berlaku kerana kebakaran juga boleh menyebabkan kematian. Menurut penghuni kondominium, pihak pengurusan memberitahu mereka bahawa penggera kebakaran diselenggara menjadi punca ia tidak berbunyi.


Penggodam Dilaporkan Menggunakan Permainan NFT Pokemon Untuk Ambil Alih PC Pengguna

Sejak populariti Pokemon dan NFT makin meningkat disebabkan oleh selebriti terkemuka, banyak pihak mula berjinak-jinak dengannya. Malah, kini dikesan wujud permainan Pokemon palsu yang direka khas oleh penjenayah siber untuk menjerat mangsa.

Terbaharu, sebuah firma siber sekuriti di Korea Selatan dan badan Emergency Response Centre (ASEC) telah mengesan penjenayah siber kini menggunakan permainan kad Pokemon NFT palsu yang bertujuan memerangkap mangsa untuk memasang perisian kawalan akses tanpa disedari.

Perisian kawalan akses ini bakal membolehkan individu lain mengambil alih komputer anda sebaik ia dipasang. Perisian NetSupport Manager ini merupakan perisian yang sah tetapi telah disalah gunakan oleh penjenayah siber kerana boleh mengakses secara terus ke sesebuah peranti tanpa sekatan sekuriti.

Difahamkan permainan ini bakal menawarkan permainan strategik yang menyeronokkan dalam masa yang sama memberikan pulangan lumayan menerusi NFT. Gabungan Pokemon dan NFT sudah pasti bakal menarik minat banyak individu untuk mencubanya.

Laman permainan kad Pokemon NFT ini dilihat sangat profesional malahan lengkap dengan koleksi kad yang telah dianimasikan seperti asli. Bagaimanapun, permainan ini masih wujud kecacatan yang ketara pada rekaan kad dan juga corak permainan yang tidak menarik.

Untuk peminat tegar francais Pokemon, mereka pasti boleh mengesan kecacatan yang terdapat menerusi permainan kad palsu itu. Sementara untuk yang baru berjinak-jinak dengan Pokemon, mereka pasti terjerat dengan penawaran permainan yang menyerupai seakan permainan rasmi yang sebenar.

Jadi, anda yang mungkin berminat dengan kartun animasi Pokemon atau pun NFT disarankan untuk tidak sewenang-wenangnya memuat turun atau cuba memasang sesebuah perisian yang tidak diketahui sumber asalnya.


Penggodam Korea Utara Dilaporkan Mencuri RM3.2 Bilion Kriptowang Dari Jepun

Kriptowang sering dianggap sebagai solusi terbaik dalam menuju ke arah urusan kewangan yang lebih telus. Namun begitu, ada segelintir pihak yang menggunakan saluran ini untuk membuat aktiviti haram menerusinya kerana tidak boleh dijejaki oleh pengguna.

Kumpulan penggodam yang bekerjasama dengan Korea Utara mencuri aset kriptowang bernilai $721 juta (~RM3.2 bilion) dari Jepun sejak 2017, lapor akhbar harian perniagaan Nikkei hari ini, menurut kajian oleh penyedia analisis blockchain UK Elliptic.

Difahamkan jumlah itu bersamaan dengan 30% daripada jumlah kerugian yang dialami di seluruh dunia. Menurut Elliptic, yang menjalankan analisis bagi akhbar Jepun, Korea Utara mencuri $2.3 bilion (RM10.3 bilion) dalam mata wang kripto daripada perniagaan antara 2017 dan 2022.

Laporan itu dibuat selepas mesyuarat G7 peringkat Menteri Kewangan dan gabenor bank pusat, dengan mengeluarkan kenyataan bahawa mereka menyokong langkah untuk mengatasi ancaman yang semakin meningkat daripada aktiviti haram seperti kecurian aset kripto dengan sokongan kerajaan tertentu.

Pada ketika ini, harga kriptowang masih dalam keadaan stabil sekaligus ramai penganalisa menjangka lonjakan nilai yang drastik pada tahun ini. Jadi, ramai pemain yang bertungkus-lumus mahu menyimpan kriptowang mereka untuk melihat peningkatan nilai di kemudian hari.


Pengguna Android Kini Boleh Menggunakan Ciri ‘Picture-In-Picture’ Pada WhatsApp

Beberapa bulan lepas WhatsApp telah memperkenalkan ciri Picture-In-Picture kepada beberapa peringkat pengguna Android untuk memainkan video yang dihantar melalui link di aplikasi Whatsapp tanpa perlu keluar daripada aplikasi tersebut. Hari ini menerusi kemas kini terbaharu semua pengguna Android boleh menggunakan ciri tersebut.

Video akan dipaparkan dalam saiz kecil dan boleh diubah kepada skrin penuh di sudut atas sebelah kanan video. Ciri ini bukan sahaja menyokong paparan Picture-In-Picture untuk YouTube sahaja tetapi juga untuk aplikasi lain seperti Facebook dan Instagram.

Ciri ini tentu sahaja memudahkan pengguna untuk terus berinteraksi dan bersama-sama melihat pautan yang disertakan di dalam pesanan tersebut. Sudahkah anda mengemaskini aplikasi WhatsApp?


Pengguna Android Menjadi Mangsa ‘Pencurian’ Data Oleh Facebook

Minggu yang penuh dengan cabaran buat Mark Zuckerberg bersama pasukan. Platform media sosial ini telah disahkan bersekongkol bersama Cambridge Analytica dimana mereka menjadi dalang kepada kempen kemenangan Donald Trump di Amerika Syarikat pada pilihanraya yang lalu.

Lebih parah, syarikat ini telah kerugian lebih $60 bilion (RM232.41 bilion) dalam jangka masa seminggu selepas kempen #DeleteFacebook dilancarkan. Terbaru, Facebook juga disahkan mengutip data pengguna Android meliputi SMS, senarai pangilan dan tempoh panggilan dibuat sejak beberapa tahun lalu.

Facebook have spying on us all this time. I downloaded my Facebook profile zip file. I can't believe what I found. All my contacts that were on my phone, the phone calls, messages, even the duration of the calls. #deletefacebook pic.twitter.com/6caINEfOb3

— Letlhogonolo Moseki (@Leetlhonimoseki) March 24, 2018

Segalanya terbongkar apabila aktiviti Facebook ini diketahui pengguna di laman Twitter ini selepas skeptikal dengan platform media sosial ini. Berdasarkan tweet yang dikeluarkan, dikatakan Facebook telah menjejak segala aktiviti yang dibuat lelaki ini sejak beberapa bulan yang lalu.

Berdasarkan maklumbalas daripada salah seorang pekerja Facebook, tujuan Facebook menyimpan data pengguna ini untuk memudahkan pengguna berhubung antara satu sama dengan yang lain.

Dalam pada itu, berdasarkan beberapa laporan lain dikatakan tidak semua negara menjadi mangsa Facebook pada kali ini.

Buat anda yang mengakses Facebook sama ada melalui desktop atau telefon pintar, anda dinasihatkan untuk tidak mudah terpedaya dengan aplikasi yang meragukan untuk mengelakkan daripada lebih banyak data diterima Facebook.

Setakat ini masih belum ada laporan  dimana data pengguna iOS diceroboh Facebook berdasarkan insiden yang berlaku.


Kajian Menunjukkan Penggunaan Aplikasi Ini Lebih Membuatkan Pengguna Murung

Sekiranya anda ingin gembira, mungkin anda perlu berhenti seketika menggunakan smartphone bagi mendapatkan ‘kebahagian’ yang sementara. Kami yakin ini bukan pertama kali anda membaca ungkapan ini.

Smartphone pada hari ini berjaya memberi ruang buat orang ramai berhibur, mengurus masa serta membolehkan mereka berhubung antara satu sama yang lain. Dalam masa yang sama, berdasarkan satu kajian daripada Moment, tidak ada satupun aplikasi yang berjaya membuatkan orang ramai gembira serta berminat untuk meluangkan masa dalam jangka masa yang panjang.

Bagi mendapatkan maklumat lanjut, Moment telah membuat satu kajian untuk mengetahui aplikasi manakah yang membuatkan orang ramai tidak bahagia dalam jangka masa yang panjang. Berikut merupakan keputusannya.

Melihatkan kepada senarai aplikasi yang disertakan, jelas aplikasi permesejan dan media sosial antara yang membuatkan orang ramai tidak gembira. Mungkin terlalu umum untuk diulas apakah puncanya, namun aplikasi yang lebih membuatkan pengguna gembira antara yang mengungguli carta.

Anda sememangnya masih belum terlambat untuk mengubah tabiat menggunakan smartphone dalam jangka masa yang lama kepada sesuatu yang lebih berfaedah. Aziz Ansari selaku pelakon Hollywood pada tahun ini telah memilih untuk menjauhkan diri daripada smartphone dan memilih untuk membaca buku sebagai hobi terbaru. Hasilnya, beliau mengatakan hidup beliau kini lebih bermakna dan gembira.

Tonton video dibawah untuk melihat bagaimana smartphone telah mengubah kehidupan kita semua.


Pengguna Apple Watch Series 7 Lapor Alami Masalah ‘Overheat’ Sehingga Meletup

Jam pintar yang digunakan pada setiap hari juga mempunyai potensi untuk mengalami masalah serius seperti meletup secara tiba-tiba berpunca daripada bateri kembung. Hal ini kerana dilaporkan seorang pengguna Apple Watch Series 7 mengalami masalah terlalu panas sehingga akhirnya meletup.

Kes ini sudah pun dimaklumkan kepada Apple dan mereka mengesahkan akan melakukan siasatan terperinci berhubung perkara itu. Malah, Apple didakwa meminta pengguna untuk berdiam diri dan tidak berkongsi insiden tersebut secara terbuka.

Berdasarkan maklumat yang dikongsi, pengguna Apple Watch yang ketika itu berada di rumah dengan suhu optimum menjelaskan beliau menyedari jam yang dipakai di pergelangan tangan menjadi lebih panas daripada biasa. Selepas itu, beliau mendapati bahagian belakang Apple Watch telah retak secara tiba-tiba.

Perisian WatchOS juga memberi amaran untuk mematikan jam pintar itu kerana suhu terlalu tinggi. Beliau kemudian menghubungi Apple Support untuk tindakan lanjut dan hanya menerima respon yang mengarahkan pengguna tidak menyentuh Apple Watch berkenaan sehingga mendapat maklum balas Apple.

Pada hari berikutnya, keadaan jam pintar itu kelihatan lebih parah apabila didapati semakin panas sehingga mengeluarkan asap dan menjejaskan paparan peranti. Akhir sekali, Apple Watch tersebut mula mengeluarkan bunyi retak dan akhirnya meletup.

Ekoran insiden tersebut, beliau menghubungi Apple sekali lagi dan mereka mengatur pengambilan produk itu semula dan akan dibawa ke makmal ujian untuk tindakan lanjut. Bukan itu sahaja, Apple juga telah menghantar dokumen untuk ditandatangani oleh beliau agar tidak mendedahkan insiden ini kepada umum.

Beliau memilih untuk tidak berbuat sedemikian lalu mendedahkan mengenai insiden dan juga dakwaan permintaan untuk menyimpan rahsia daripada khalayak ramai. Perkara ini sekaligus menjadi bualan di internet dan ramai yang memberi respon merasa agar ngeri kerana sedang menggunakan jam pintar tersebut.


Pengguna Bakal Menghadapi Masalah Stok Bekalan Minyak Menjelang 1 Januari Ini

Menjelang 1 Januari 2019 nanti para pengguna dikhuatiri bakal berdepan dengan masalah untuk mendapatkan petrol dan diesel apabila semua tangki penyimpanan di stesen minyak dijangka kering berikutan keengganan pengusaha stesen minyak untuk menambah simpanan dalam tangki menjelang penghujung bulan ini.

Difahamkan para pengusaha stesen minyak enggan menambah simpanan minyak pada penghujung bulan pada harga yang mahal namun terpaksa menjual mengikut kadar harga yang lebih murah yang akan berkuatkuasa pada 1 Januari nanti.

Hal ini sekaligus bakal mendatangkan kerugian kepada mereka apabila pihak kerajaan menggunakan semula apungan harga bahan api secara mingguan berbanding secara bulanan.

Pihak kerajaan akan menyelaraskan harga runcit produk petroleum, termasuk RON95 kepada harga yang lebih rendah bermula 1 Januari ini dan pihak mereka bersedia untuk mengembalikan mekanisme mengikut mingguan bagi memberi manfaat kepada pengguna.

Para pengusaha stesen minyak dilihat menunjukkan protes dengan tidak menambah simpanan minyak kerana mereka beranggapan pihak kerajaan membuat sesuatu keputusan tanpa berbincang dan memikirkan pandangan mereka supaya mendapat keputusan yang ‘win-win’ dan sekaligus perkara tersebut bakal mendatangkan kerugian kepada mereka untuk menampung kos operasi.

#RealDeal. Nak dapatkan handphone power 8GB RAM + 128GB Storage? Jom tonton video ini.


Pengguna Bengang Terpaksa Bersesak Ekoran Kekerapan LRT Dikurangkan

Bagi orang ramai yang perlu pergi ke tempat kerja dengan menggunakan perkhidmatan LRT, sudah tentu anda terpaksa menunggu sesebuah tren sedikit lama akibat kekerapan LRT telah dikurangkan ekoran langkah-langkah yang lebih ketat dalam pelaksanaan PKP 3.0.

Ditambah pula dengan kejadian kemalangan yang berlaku pada malam semalam, ia mengakibatkan orang ramai terperangkap umpama ‘tin sardin’ di beberapa buah stesen LRT pada hari ini.

Policy bodoh kerajaan untuk public transport (train). Less frequency, less occupation on the train. So nak kena keluar rumah lepas subuh ke kalau nak sampai office on time? @AskRapidKL pic.twitter.com/pzwf2T2jYi

Perkara ini diakui oleh pengguna-pengguna lain yang turut bersesak-sesak pada awal pagi tadi untuk menuju ke tempat kerja. Menurut mereka, ada yang terpaksa menunggu sehingga 30 minit untuk menaiki satu tren.

Ianya bertentangan dengan pengumuman awal pagi tadi di mana sepatutnya kekerapan untuk pukul 7 pagi hingga 9 pagi cuma mengambil masa sepuluh minit sahaja. Namun perkara sebaliknya berlaku, pengguna-pengguna perlu menunggu lebih lama dari tempoh yang diumumkan.

Scary as s. Macam semua WFO. Takde beza before covid https://t.co/a1IBW0gQU8

— Hana Del Luna 🇲🇾🇵🇸 (@Hanathesith) May 25, 2021

Same thing happened this morning.. bodo pnya SOPhttps://t.co/6YTRMo1pDp

This is what happens when you limit the operation time and let the 60% go to work. Stupidity is endless. https://t.co/orO9D9rX6l

— Harith Hanafi (@harith_hch) May 25, 2021

Diorg nie tk pikir ke? Less train need to be balanced with less people going to office/factories. Ini sektor suma bukak pastu jdi sardin 🤦🏻♀ https://t.co/21fqTw7kVE

Sebab new SOP kat train, sekarang train jadi pack macam sardin balik.

Kelaut social distancing. Cacamerba punya SOP.

Picture : SS story from my friend pic.twitter.com/9bW08aUPLO

Perkara ini bukan saja menyebabkan orang ramai terlewat masuk ke tempat kerja, bahkan orang ramai cukup risau dengan ketiadaan penjarakkan sosial yang sepatutnya bagi mengelak penularan wabak pandemik COVID-19 semasa bersesak-sesak di stesen dan dalam LRT.

Menurut pihak Prasarana, perkhidmatan LRT Laluan Kelana Jaya dijangka pulih sepenuhnya dalam tempoh tiga hari, setelah semua kerja-kerja pembersihan dan pemulihan selesai.

Pihak mereka juga meminta orang ramai yang menggunakan perkhidmatan Rapid KL memuat turun aplikasi ‘PULSE’ melalui melalui ‘Google Play Store’ atau ‘Apple App Store’ untuk merancang perjalanan sehingga keadaan pulih seperti biasa.

Orang ramai luahkan perasaan tidak berpuas hati apabila pihak Prasarana mahu berikan pampasan sebanyak RM1,000 kepada mangsa kemalangan.

Netizen Tidak Setuju Mangsa Kemalangan LRT Hanya Diberikan Pampasan RM1,000

Tular Isu Perlanggaran LRT, Peguam Ini Jelaskan Hak Sebagai Penumpang Yang Terlibat


adidas Bakal Bawa Jenama J.Crew Ke Mahkamah Kerana Rekaan ‘Five Stripes’

adidas baru-baru ini telah menfailkan permohonan kepada U.S Patent and Trademark Office selepas jenama dari Amerika Syarikat, J. Crew mengemukan permohonan untuk tanda dagang ‘Five Stripes’.

Permohonan itu dibuat selepas adidas melihat perkara berkenaan sebagai melanggar tanda datang milik adidas. adidas bimbang sekiranya rekaan logo ‘Five Stripes’ oleh J.Crew akan dicetak pada produk seperti kasut dan t-shirt keluaran J.Crew boleh ‘mengelirukan’ pengguna.

Namun, rekaan yang dikemukan oleh J.Crew langsung tidak sama dengan rekaan ‘Three Stripes’ oleh adidas. Rekaan J.Crew dilihat mempunyai warna dan jarak antara garisan juga berbeza. Pengguna langsung tidak keliru dan perbandingannya boleh dilihat pada gambar di bawah.

Untuk pengetahuan anda, adidas sudah mempatenkan tanda datang ‘Three Stripes’ ini sejak tahun 1952 dan akan terus ‘memerangi’ jenama lain yang cuba meniru tanda dagang ikonik jenama berkenaan. adidas dan J.Crew akan ke mahkamah untuk keputusan sama ada J.Crew boleh menggunakan rekaan Five Stripes ini atau pun tidak.

Ini bukanlah kali pertama adidas berdepan dengan isu seperti ini. Ini beberapa lagi kes yang melibatkan tanda dagang adidas

adidas Menang Kes Terhadap Skechers Untuk Model ‘Stan Smith’

adidas Menang Kes Tanda Dagang ‘Three Stripes’


Pengguna Berpeluang Tambah Nilai Guna Aplikasi ‘TNG e-Wallet’ Dengan Kad Baharu Tidak Lama Lagi

Sebelum ini majoriti netizen menggesa pihak Touch ‘n Go untuk membolehkan kadnya ditambah nilai secara atas talian menggunakan telefon pintar. Bagaimanapun, perkara itu tidak dapat dilaksanakan atas sebab ketiadaan fungsi NFC pada kad tersebut.

Terbaharu, Touch ‘n Go telah berkongsi perkembangan terkini di mana kad versi baharu yang mempunyai teknologi NFC terbina akan diperkenalkan dalam beberapa minggu lagi. Sekaligus ia membolehkan orang ramai menambah nilai kad mereka secara terus menerusi aplikasi mudah alih Touch ‘n Go e-Wallet.

“Kad Touch ‘n Go yang kami ada dalam edaran sejak 20 tahun lalu tidak mempunyai keupayaan untuk menambah nilai terus kad anda daripada e-Wallet kerana anda memerlukan pembaca kad khusus untuk benar-benar melakukan transaksi atas sebab-sebab keselamatan,” terang Ignatius Ong, Ketua Pegawai Eksekutif (CEO) TNG Digital Sdn Bhd.

Setakat artikel ini ditulis, timbul beberapa persoalan di kalangan orang ramai seperti adakah kad lama langsung tidak boleh digunakan terus, kad baharu boleh didapatkan secara percuma atau berbayar dan bolehkah baki daripada kad lama dipindahkan ke kad baharu?

Dalam satu ciapan balas yang dikongsikan oleh akaun Twitter @MyTouchnGo, Touch ‘n Go menyatakan akan mengemaskini info semasa mengenai kad baharu tersebut melalui laman web mereka dari semasa ke semasa.

Sebelum ini orang ramai menggesa pihak Touch ‘n Go meniru seperti Indonesia yang boleh menambah nilai kad menerusi telefon pintar. Baca lebih lanjut melalui pautan di bawah.

Proses Tambah Nilai Kad Jauh Lebih Mudah, Netizen Mahu Touch ‘n Go Tiru Seperti Indonesia

Wanita Bayar Tol Dan Barangan Farmasi Guna ‘Jam Tangan TnG’ Raih Perhatian Ramai


‘Pengguna Boleh Guna Kad ATM Untuk Pembayaran Pengangkutan Awam Kelak’- Anthony Loke

Menteri Pengangkutan, Anthony Loke kini menyatakan kelak para pengguna boleh menggunakan kad kredit atau debit untuk tujuan pembayaran bagi pengangkutan awam mereka. Secara khususnya di bawah Prasana Malaysia akan dilaksanakan dalam beberapa bulan lagi,

Beliau telah mengarahkan agensi seperti KTM dan juga prasarana untuk mengaplikasikan sistem bagi perkhidmatan mereka. Dengan ini, pengguna lebih fleksibel untuk membuat pembayaran untuk perkhidmatan pengangkutan awam dan tidak terhad kepada token atau Touch ‘n Go lagi.

Tambahnya, Prasarana juga telah diarah melaksanakan sistem pembayaran terbuka dan mereka memerlukan masa untuk mengintegrasikan sistem. Antara sistem di bawah Prasana termasuk perkhidmatan bas, Transit Aliran Ringan (LRT) dan Perkhidmatan Transit Aliran Massa (MRT).

Lporan sebelum ini, Perdana Menteri, Datuk Seri Anwar Ibrahim mengatakan sedia pertimbang semula monopoli Touch ‘n GO setelah sekian lama didapati tidak mempunyai kemajuan yang diharapkan. Sama-sama kita nantikan langkah seterusnya yang akan dilakukan oleh kerajaan dalam menjaga kebajikan orang ramai.


Pengguna Boleh Memohon Untuk Dapatkan ‘Bluetick’ Di Instagram Tidak Lama Lagi

Jika anda pengguna tegar sosial media pastinya anda peka dengan ‘bluetick’ pada profil selebriti, ahli politik atau figura awam sebagai tanda akaun tersebut telah disahkan sebagai akaun rasmi pengguna tersebut.

Berita baik untuk pengguna Instagram yang menjalankan perniagaan sah dan berdaftar atau figura awam untuk mendapatkan ‘bluetick’ pada profil anda. Namun difahamkan ciri ini akan diperluas secara berperingkat mengikut negara dalam masa akan datang. Ciri ini pastinya dapat digunakan untuk memastikan pengikut tidak terkeliru dengan akaun palsu selebriti kegemaran mereka.

Instagram kini juga sedang mempergiatkan keselamatan maklumat pengguna daripada sebarang serangan godam dari pihak yang tidak bertanggungjawab. Antara ciri keselamatan yang perlu diaktifkan oleh semua pengguna ialah two-factor authentication.


Pengguna CIMB Clicks Kini Perlu Hubungi Bank Untuk Log Masuk Pertama Kali Di Telefon Baharu

Bila teknologi semakin maju, maksudnya semakin banyak langkah keselamatan yang perlu diambil terutamanya di dalam bahagian perbankan. Sudah banyak kes wang simpanan lesap di dalam akaun bank pengguna yang dilaporkan pada saban hari.

Selaras dengan itu, CIMB kini mewajibkan semua pengguna CIMB Clicks atau CIMB OCTO melakukan pengesahan panggilan suara apabila melog masuk ke aplikasi buat pertama kali pada peranti baharu. Pengesahan panggilan akan dilakukan dalam memastikan log masuk tersebut dilakukan oleh pemilik akaun CIMB tersebut dan bukannya pihak lain.

Untuk melakukanya, anda perlu menghubungi khidmat pelanggan CIMB di talian  +603-6204 7788 sebaik telah melog masuk pada aplikasi. Selepas itu, pihak perbankan akan cuba melakukan panggilan kepada pelanggan dalam tempoh 24 jam selepas mendapat akses.

Sekiranya seseorang pengguna itu sukar dicapai dalam tempoh tersebut, pihak CIMB akan menyahaktifkan akaun CIMB Clicks sebagai langkah berjaga-jaga. Ciri ini ditambah sebagai salah satu usaha membanteras kes penipuan yang semakin kerap terjadi pada hari ini.

Ciri pengesahan menerusi panggilan ini juga dijangka akan terus ditambah baik pada awal tahun 2023 untuk memastikan keselamatan para pengguna lebih terjamin ketika menggunakan perkhidmatan CIMB. Jadi, anda boleh kongsikan artikel ini agar lebih ramai cakna berkenaan langkah sekuriti baru ini untuk peranti baru.


Pengguna CIMB Terdedah Serangan Hackers, Dinasihatkan Untuk Tukar Kata Laluan

Bermula sejak semalam, laman media sosial kecoh dengan penularan sistem sekuriti CIMB Clicks dimana para pengguna berpeluang memasuki ke akaun perbankan atas talian mereka meskipun menggunakan kata laluan yang kurang tepat.

Masalah yang terjadi ini sekaligus telah menimbulkan kerisauan sekaligus membuatkan orang ramai risau sekiranya terdedah kepada masalah melibatkan pemindahan wang tanpa sedar oleh pihak ketiga.  Lebih para terdapat segolongan pengguna CIMB Clicks yang kehilangan wang menerusi ketirisan masalah sekuriti perbankan ini.

Perkara ini terus menimbulkan panik sepanjang malam buat para pengguna dimana sekitar jam 5 pagi pihak CIMB telah menggalakkan pengguna untuk mengubah kata laluan bagi mengelakkan daripada masalah sekuriti yang berlaku.

Hai, untuk tujuan keselamatan, pelanggan akan diminta untuk pengesahan reCAPTCHA. Setelah pelanggan berjaya disahkan, pelanggan dapat meneruskan login ke CIMB Clicks. Terima kasih.

— CIMBMalaysia (@CIMBMalaysia) December 17, 2018

Selain itu difahamkan implementasi ‘ReCaptcha’ yang mula ada pada CIMB Clicks seolah menunjukkan laman perbankan tersebut mungkin diserang bot. Dalam pada itu, pihak CIMB mengesahkan penambahan ‘ReCaptcha’ merupakan inisiatif terbaru laman perbankan ini untuk menambah sekuriti buat para pengguna.

Menerusi kenyataan rasmi terbaru CIMB, pihak perbankan ini telah mengeluarkan sebuah notis dalam menyatakan pihak perbankan atas talian mereka masih lagi selamat dan bebas daripada sebarang ancaman setakat ini. Berita ini sedikit sebanyak pastinya memberi kelegaan khususnya buat mereka yang mempunyai sejumlah wang yang banyak di dalam bank tersebut.

Buat anda yang skeptikal atau yang mahu mengelakkan daripada sebarang kerisauan, anda boleh mengubah kata laluan di CIMB Clicks mahupun memindah sejumlah wang tersebut ke perbankan yang lain. Diharap pihak CIMB Clicks mengambil tindakan segera dalam menyelesaikan masalah yang berlaku dalam memastikan semua pengguna bebas daripada masalah sekuriti.

#RealDeal. Nak dapatkan handphone power 8GB RAM + 128GB Storage? Jom tonton video ini.


Pengguna Di Malaysia Berpeluang Menikmati Netflix Dengan Pakej Serendah RM17 Sebulan

Sejak mula Netflix memasuki Malaysia, servis penstriman ini berjaya mendapat sambutan yang memberangsangkan daripada para pengguna. Menawarkan siri dan filem popular serta Netflix Originals antara yang membuatkan servis ini menjadi pilihan.

Terbaharu, Netflix telah memperkenalkan pelan terbaru dimana anda boleh menikmati servis penstriman Netflix dengan harga serendah RM17 sahaja. Berdasarkan pakej yang ditawarkan, para pengguna berpeluang menonton servis ini hanya pada telefon pintar serta dalam definisi standard sahaja. Dalam erti kata lain, anda tidak berpeluang mengakses Netflix pada TV atau komputer anda.

Untuk pengetahuan, Malaysia merupakan negara pertama di Asia Tenggara serta kedua di dunia selepas India yang menerima servis harga rendah. Data juga menunjukkan penguna di Malaysia dua kali ganda lebih tinggi menonton Netflix di telefon pintar berbanding negara lain.

Selain itu, Netflix turut memperkenalkan ciri terbaru dimana anda berpeluang menonton siri atau filem pilihan anda meskipun dengan kelajuan internet serendah 250kbps. Penggunaan data internet juga turut dioptimasikan dimana tontonan di Netflix selama 6.5 jam cuma memakan data serendah 1GB sahaja.

Buat anda yang belum pernah melanggan pakej Netflix, anda boleh melayari laman web atau memuat turun aplikasi ini untuk menerima langganan percuma selama sebulan.

Sudahkah anda menonton Till Death: Azalea’s Wrath selaku filem tempatan pertama yang ditayangkan eksklusif di Netflix? Turut dikongsikan filem Fly by Night yang turut ditawarkan pada platform ini. Klik pautan di bawah untuk mengetahui sinopsis ringkas mengenai filem ini.

‘Till Death: Azalea’s Wrath’, Filem Tempatan Pertama Eksklusif Di Netflix

Karya Tempatan ‘Fly by Night’ Kini Boleh Ditonton Menerusi Netflix

Drama Bersiri Netflix The Spy Gunakan Duit Syiling Lama Malaysia Curi Perhatian Netizen


Pengguna Diminta Berwaspada Dengan SMS Palsu Bantuan Parti Politik Menerusi TNG

Acap kali kita mendengar mesej palsu yang tular seperti insiatif bantuan dari kerajaan, menang peraduan dan banyak lagi. Ditambah pula dengan pilihanraya yang bakal berlangsung tidak lama lagi sekaligus terdapat pihak yang cuba mengambil kesempatan untuk membuat penipuan.

Terbaharu, pihak Polis Diraja Malaysia telah memberi amaran berkenaan mesej yang tular yang mengatakan terdapat saluran bantuan dari kerajaan Barisan Nasional berjumlah RM500 menerusi TNG eWallet. Mesej yang diterima sebenarnya tiada berkait dengan mana-mana pihak dan hanyalah perangkap sahaja.

@MyTouchnGoAlerting you! #scammeralert #touchngo pic.twitter.com/yPdVMmow7u

— Nora_Z (@SuaraPeribadi) October 27, 2022

Malah, pihak PDRM menekankan mesej seumpama ini kebiasaannya disebarkan oleh sindiket penipuan dalam talian dengan harapan untuk memerangkap mangsa terpilih. Malah, terdapat perkongsian seorang pengguna Twitter yang menunjukkan tangkap layar seorang mangsa yang disyaki kerugian hampir RM2,000 disebabkan oleh mesej tersebut.

Oleh itu, anda diingatkan untuk berhati-hati dengan mesej yang diterima daripada sumber yang musykil. Malah, sebarang pautan yang disertakan juga sangat merbahaya untuk diklik kerana kebiasaannya menjadi punca utama kepada godaman akaun bank dan seumpamanya.


Bagaimana ‘Skim Ponzi’ Melibatkan Smartphone $4 USD Akhirnya Terkubur

Sejak dari hari pertama pengumuman harga Freedom 251 yang berpangkalan di India ini, pelbagai spekulasi yang diterima oleh syarikat ini. Mana tidaknya, telefon pintar Freedom 251 ini bakal dijual dengan harga serendah $4 USD. Memang tidak masuk akal memikirkan harga sebiji Big Mac juga lebih mahal berbanding sebuah telefon pintar.

Syarikat Ringing Bells yang memulakan operasi dengan pengumuman harga tidak masuk akal ini sekaligus berjaya mendapat ‘free marketing’ setelah harga ditawarkan mengejutkan pelbagai pihak.

Mengeluarkan beberapa demo unit serta diberikan kepada beberapa individu tertentu antara yang membuatkan orang ramai mula ‘terpengaruh’ dengan penjualan smartphone ini.

Mana mungkin orang ramai tidak percaya setelah Youtuber terkenal iaitu Unbox Therapy juga antara yang berjaya mendapatkan akses awal kepada smartphone ini.

Menggunakan sentimen untuk membantu orang ramai serta mengatakan sanggup menyerap kerugian terlebih dahulu sebelum mencapai keuntungan antara yang membuatkan syarikat ini mempunyai ‘peminatnya’ yang tersendiri.

Modus operandi mereka bermula apabila syarikat ini mula membuat pra-pesanan untuk smartphone Freedom 251 keluaran mereka ini. Memandangkan harganya yang rendah, dikatakan para pengguna kebanyakannya membuat tempahan lebih daripada satu smartphone setiap seorang.

Kegagalan untuk menampung kos operasi dan material untuk menghasilkan smartphone antara yang membuatkan syarikat ini menjadi kucar kacir meskipun dikatakan menerima ‘dana’ dari pelabur.

Malangnya, modus operandi mereka disahkan gagal setelah pengasas mereka ditangkap oleh pihak polis atas tuduhan menipu duit pengguna. Jumlah wang yang diterima hasil penipuan yang dibuat tidak didedahkan kepada umum buat masa ini.

Sebelum kejadian ini berlaku, dikatakan seorang pelanggan menerima ugutan bunuh daripada Mohit Goel selaku pengasas Ringing Bells setelah membuat aduan mengenai jumlah telefon yang diterimanya separuh daripada bayaran yang dibuat iaitu sebanyak ₹3 Juta ( ~RM 199885).

Situasi yang berlaku ini mengingatkan kami mengenai beberapa skim ponzi yang telah berlaku di dalam negara kita. Memberikan tawaran ‘too good to be true‘, testimoni daripada pelanggan awal serta ‘twist‘ yang dibuat antara yang membuatkan orang ramai terjerat.

Mujurlah pra-tempahan telefon ini cuma berharga $4 USD seunit. Kerugian yang ditanggung tidaklah terlalu tinggi berbanding mereka yang terjerat dengan skim cepat kaya melibatkan puluhan juta ringgit.


Pengguna Huawei Didapati Masih Skeptikal Dengan HongMeng OS

Sejak Amerika Syarikat memilih untuk menutup dagangan dengan menghalang Google untuk bekerjasama bersama Huawei, syarikat ini dilihat mula memperkenalkan sistem operasi tersendiri secara terbuka iaitu Hong Meng OS.

Sistem operasi yang dibangunkan ini meskipun masih baru, laporan daripada Tencent turut mengatakan Hong Meng OS dilihat mampu menawarkan kepantasan sebanyak 60% lebih baik berbanding penggunaan sistem operasi Android.

Walaubagaimanapun, disebalik kelajuan yang ditawarkan, didapati 40% daripada sejumlah responden pengguna Huawei dari China, Indonesia, Thailand dan Malaysia masih ragu-ragu untuk beralih ke sistem operasi yang masih baru ini. Keputusan ini sekaligus menunjukkan orang ramai masih setia dengan sistem operasi Android dengan penawaran servis daripada Google.

Menurut Noppadon, perang dagang yang berlaku diantara Amerika Syarikat dan China baru-baru ini telah membuatkan sebanyak 50.1% pengguna terkesan. Malah, syarikat Google yang menawarkan servis Android juga dijangkakan menerima pulangan yang sedikit rendah selepas ini berikutan Huawei yang tidak lagi menggunakan sistem operasi Android.


Pengguna iCloud Apple Mungkin Menghadapi Gangguan Hari Ini

Sejumlah besar pengguna produk Apple melaporkan terdapat gangguan untuk mengakses semua servis iCloud seperti penyimpanan gambar, kenalan, kalendar, backup, Find My Friends dan beberapa aplikasi lagi. Gangguan yang sama turut melibatkan stor fizikal Apple yang menyukarkan pelanggan untuk menjalankan transaksi.

Setakat ini beberapa aplikasi sudah boleh diakses kembali kecuali Calendar, Contacts dan Reminder dilaporkan masih terjejas. Difahamkan semua pengguna seluruh dunia mengalami masalah yang sama.

@AppleSupport when is iCloud going to be working again? My phone is broken and @Apple store says they can’t help me today because it’s a national outage to transfer my data and they have never seen this before.

— Shannon Benovitz (@SBenovitz) July 4, 2019

Gangguan ini dilaporkan kali ke-2 terjadi untuk tahun ini. Apple dalam masa yang sama sedang berusaha untuk membaikpulih semua sistem yang tergendala.


10 Tip Beli Sofa Untuk Rumah Kecil Dan Apartment

Panduan ini untuk kediaman kecil atau apartment sahaja. Jika rumah besar macam istana, ada kaedah lain.

1. Jangan beli sofa yang set 3+2+1. Itu untuk rumah dalam drama TV3 sahaja.

2. Beli sofa yang duduk 2 atau 3 orang duduk sahaja.

3. Untuk kelihatan ringan dan sexy beli yang ada empat kaki.

4. Jika dapat sarung boleh ditukarkan atau di cuci seperti Klippan di Ikea.

5. Pilih dari warna yang neutral, iaitu hitam, putih, kulit, grey kerana selamat dan mudah dipadankan dengan apa saja suasana raya.

6. Jika dapat pilih yang tiada corak atau motif yang terang kerana ia tak kekal menarik sepanjang zaman.

7. Pilih bentuk dan design yang simple yang boleh tahan lama.

8. Bentuk ‘L’ shape sesuai juga untuk ruang yang kecil jika ukuran sederhana. Sofa sebagai focal point.

9. Bagi ruang kecil sofa dwifungsi sebagai tempat tidur dan simpan barang juga bagus.

10. Jangan beli bentuk sofa yang pelik-pelik, ia tak kekal lama dan cepat bosan.

Sofa yang baik bertahan hingga lebih 10 tahun, pilih rekabentuk yang baik dan menarik.

Baca lagi: Bagaimana Rumah ‘Pecah’ Diubahsuai Jadi Menarik Dengan Kos Renovasi Bawah RM8K


Adidas Bakal Hadir Dengan Kerjasama Baharu Bersama Kanye West

Kerjasama antara Adidas dan Kanye West menerusi siri ‘YEEZY’ sangat berjaya sehinggakan Kanye dan Adidas dalam perbincangan untuk kerjasama baharu di mana Adidas kini merancang untuk membuat divisyen baru di bawah nama adidas + KANYE WEST di mana Adidas akan membuka beberapa butik khas untuk kerjasama ini.

Butik ini nanti akan menjual barangan yang diilhamkan oleh Adidas dan Kanye termasuk jualan baju sukan edisi khas dan aksesori. “Bersama Kanye West, kami di Adidas akan meneruskan kelangsungan produk YEEZY. Tim kami di Portland akan terus berusaha keras untuk memastikan kejayaan produk YEEZY ini di peringkat global,” menurut kenyataan yang dikeluarkan oleh Adidas.

adidas + KANYE WEST akan menghasilkan produk yang bukan sahaja setakat memfokuskan kepada lifestyle, tetapi rekaan yang meningkatkan prestasi ketika anda bersukan dan selesa tanpa melupakan nilai kecantikan produk yang bakal dihasilkan.

kerjasama bersama ikon fesyen bukanlah yang pertama bagi Adidas. Adidas sebelum ini telah membuat kerjasama yang serupa dengan pereka fesyen Yohji Yamamoto menerusi siri Y-3. Kesannya sangat positif kerana Adidas kini berjaya menempatkan produk mereka dalam industri high fashion.

Bolehkah siri adidas + KANYE WEST menjadi sehebat siri Y-3? Dengan peningkatan jualan Adidas disebabkan jualan YEEZY dan aura yang dimiliki Kanye West, siri adidas + KANYE WEST ini tidak perlu menunggu lama untuk produknya menjadi sehebat Y-3. Kanye yang merupakan duta Nike suatu ketika dahulu pasti buat syarikat itu gigit jari dengan perkembangan terbaru Kanye bersama Adidas ini.


Pengguna iPhone 14 Pro Dakwa Alami ‘Green Screen’ Selepas Kemas Kini iOS 16

Jika dahulu siri iPhone 13 Pro mengalami mimpi ngeri dek kerena masalah ‘green screen’, kini nampaknya sudah berjangkit kepada model Pro yang terkini.

Menerusi akaun TikTok @caaahubby, beliau telah berkongsi dua video yang memaparkan skrin iPhone 14 Pro miliknya telah bertukar menjadi ‘green screen’.

salam inpo2 apple , siapa pernah kena macamni #apple #iphoneproblem #fyp

Difahamkan pada mulanya skrin menjadi berkelip-kelip seperti glitch pada halaman utama selepas dikemas kini kepada iOS 16.4.1. Perkara ini terus melarat kepada mimpi ngeri apabila bertukar menjadi ‘green screen‘ seperti yang dialami pada model sebelumnya.

Ada sebahagian komen menyarankan para pengguna iPhone 14 Pro untuk tidak mengemas kini sistem operasi terlebih dahulu kerana takut terjadi insiden tersebut.

Replying to @muhdafq hijau terus mat harini, aku letak dalam beras dah nok , berharap pulih segera #iphoneproblems #fyp #iphone14pro

Setakat ini, kami sudah mendapati ada beberapa pengguna iPhone 14 Pro yang lain turut melaporkan isu yang sama. Tidak dapat dipastikan sama ada berpunca daripada kemaskini perisian atau pun hanya masalah skrin yang dibekalkan oleh kilang sendiri.


Pengguna iPhone Di Malaysia Akhirnya Dapat Rangkaian 5G Setelah Berbulan Menanti

Bermula bulan Oktober lagi, pengguna  tempatan sudah boleh mengakses rangkaian 5G menerusi peranti Android yang menyokongnya. Sementara pengguna iPhone pula masih tertunggu-tunggu bila pula giliran mereka untuk menikmati 5G.

Kini semua pengguna iPhone di Malaysia boleh menarik nafas lega selepas Apple memperkenalkan kemas kini iOS 16.2 kepada pengguna. Kemas kini ini telah menyertakan salah satu perkara yang dinantikan ramai iaitu sokongan untuk 5G.

Berdasarkan tinjauan awal, hanya rangkaian Digi, U Mobile dan Celcom sahaja yang menawarkan sokongan untuk rangkaian 5G di Malaysia buat masa ini. Sementara Yes dan Unifi Mobile dilihat masih belum menawarkan sokongan 5G meskipun menggunakan infrastruktur DNB yang sama.

Dengan sokongan rangkaian 5G ini, para pengguna tempatan bolehlah menikmati internet berkelajuan tinggi dengan kadar ping yang rendah menerusi iPhone.

Untuk makluman, anda perlu mengetahui bahawa selain penyedia perkhidmatan, sokongan 5G turut bergamtung kepada kawasan yang berada di dalam liputan rangkaian tertentu.

Jadi, buat pengguna Celcom, Digi dan U Mobile perlu mengemas kini peranti iPhone anda kepada iOS 16.2 untuk menikmati internet berkelajuan tinggi 5G di kawasan terpilih. Selepas selesai mengemas kini, anda perlu menyemak tetapan dan mengaktifkannya di bahagian Voice & Data.


Pengguna Jalan Raya Luah Kekecewaan 3 Jam Sangkut Di ‘Roadblock’

Walaupun sebelum pengumuman Perintah Kawalan Pergerakan (PKP) sepenuhnya diumumkan pada petang semalam, jalan raya di beberapa lokasi terlalu sesak dengan kenderaan sehingga ada yang ‘terperangkap’ selama beberapa jam.

Dalam satu video yang dimuat naik oleh Bernama, sebahagian pengguna jalan raya di Plaza Tol Sungai Besi telah keluar dari kenderaan dan berjumpa pegawai bertugas memaklumkan kekecewaan mereka kerana kenderaan mereka telah kehabisan minyak dan mengalami overheating akibat terperangkap dalam kesesakan lalu lintas.

Ketua Polis Kuala Lumpur, Datuk Azmi Abu Kassim mengesahkan dengan Astro Awani bahawa kesesakan lalu lintas sejauh 2km itu berlangsung antara jam 7 pagi hingga 10 pagi.

Namun, beliau menjelaskan bahawa arus lalu lintas menjadi lebih lancar setelah pukul 10 pagi apabila polis yang bertugas telah melonggarkan pemeriksaan di sekatan jalan raya tersebut.

Rata-rata netizen meluahkan rasa simpati kepada pengguna yang terperangkap dan mencadangkan agar sekatan jalan raya diperbesarkan ekoran sejumlah besar pengguna jalan raya tinggal di luar Kuala Lumpur tetapi berkerja di dalam kawasan Kuala Lumpur.

Ekoran kejadian terbabit, pengguna jalan raya yang terpaksa merentas daerah atas urusan pekerjaan disarankan supaya merancang perjalanan sebaik mungkin bagi mengelakkan tersangkut di Plaza Tol Sunga Besi, lapor Awani.

Sehingga hari ini, pihak polis telah mengetatkan lagi sekatan jalan raya samada di lebuh raya mahupun ‘laluan tikus’ bagi mengurangkan pergerakkan orang ramai dan menyekat penularan wabak COVID-19.

Sebuah gambar ditangkap menggunakan dron menjadi bualan orang ramai apabila ia menunjukkan realiti kualiti air dan kesesakan lalu lintas di Kelantan.

‘Teh Tarik Gelas Besar’ – Foto Kualiti Air Sungai Di Kelantan Curi Perhatian Rakyat Malaysia

Mahu Halang Cubaan Rentas Negeri, Polis Tambah Sekatan Di ‘Laluan Tikus’

500 Kenderaan Diarah Patah Balik Selepas Gagal Masuk Kelantan


Pengguna Kecewa Aplikasi CIMB Clicks Masih Lagi Tidak Boleh Diakses

Semalam, CIMB Malaysia telah mengumumkan aplikasi mudah-alih mereka sedang melalui proses penyelenggaraan, dan dikhabarkan akan pulih semalam.

Akan tetapi, aplikasi itu yang dijangka pulih semalam, masih lagi belum boleh diakses sehingga saat ini. Walau bagaimanapun, tiada update daripada pihak CIMB berikutan isu tersebut.

Important Notice: We are experiencing a technical issue with CIMB Clicks. Our technical team is working on fixing the issue. We apologise for the inconvenience caused and will keep you posted.

— CIMBMalaysia (@CIMBMalaysia) August 26, 2019

Justeru itu, netizen meluahkan rasa kecewa kerana isu ini berlanjutan terlalu lama dan menyukarkan mereka untuk berurusan. Malah, ada yang mengatakan bahawa setiap kali hari mereka dapat gaji, ketika itu aplikasi tersebut ‘down’.

CIMB decided to be down during payday week. Where everyone needs to use the online banking to make payment on rent and stuffs. Are you kidding me CIMB 🤦♀

— ๖ۣۜNєz (@HanisBudakBaik) August 27, 2019

Since yesterday until now still down…. I don't need bayar CIMB credit card lah… tak dapat tengok balance, tak dapat but payment dan transaction… CIMB pls confirm, waive this month all payment.. sebab cimb down.. sotong telah makan oleh harimau

@CIMB_Assists what is this? When i click login nothing happens. All payments pending noww!! pic.twitter.com/weZP6uplm6

Semoga pengguna CIMB dapat bersabar dan menggunakan alternatif lain. Diharap pihak CIMB juga dapat menyelesaikan isu ini dengan segera. Untuk lebih banyak artikel yang bermanfaat, anda boleh baca artikel di bawah ini:

5 Perbezaan Antara Siaran Analog Dan Digital Yang Perlu Anda Tahu

Aplikasi XTVT, ‘Panduan’ Terbaik Melancong Seperti Orang Tempatan


Pengguna Kecewa Aplikasi Dan Laman Web M2U Tidak Dapat Diakses

Bermula sejak pagi tadi, laman web Maybank2u dan aplikasi M2U dilaporkan gagal diakses pengguna. Perkara ini secara tidak langsung telah mendesak pengguna untuk membuat laporan kepada Maybank.

Sehubungan dengan itu, Maybank menerusi tweet terbaru mereka telah mengumukan permasalahan yang berlaku pada laman web dan aplikasi M2U. Pihak maybank juga telah memaklumkan untuk para pengguna untuk menggunakan aplikasi MAE yang mampu diakses seperti biasa.

#MBBAlert Kindly be informed that our Maybank2u web and app are currently experiencing some intermittent slowness but our MAE app is operating as normal.

— Maybank (@MyMaybank) November 30, 2020

Berikutan kegagalan laman web dan aplikasi M2U yang tidak dapat diakses, para netizen nampaknya kurang berpuas hati dengan servis daripada bank terkemuka Malaysia ini.

— تون اسماعيل (@tunismail13) November 30, 2020

Mmg mnyusahkn org la maybank ni dah brp kali dh mcmni problem 👎🏻👎🏻👎🏻

Maybank2u problem this morning. Hurmmmmmmmmm

— Muhammad Fatrim🇲🇾🇲🇾 (@MuhammadFatrim) November 30, 2020

Setakat ini pihak Maybank masih belum mengumumkan sampai bilakah aplikasi M2U dapat diakses semula sekaligus membuatkan pengguna M2U menantikannya.

Lebih menjadi masalah kepada pengguna, aplikasi yang dimaklumkan Maybank mampu diakses seperti biasa iaitu MAE turut mengalami masalah yang sama sekaligus memaksa pengguna untuk terus menanti sementara kedua-dua aplikasi ini dapat diakses kembali.

You mean this frozen thing? Its not working either. pic.twitter.com/1trLVGqgNf

MAE also cannot open. Already tried many times.

Sebelum ini Maybank mengumumkan bakal hentikan menghantar notifikasi SMS bagi transaksi kad debit bermula 3 Disember 2020.

Maybank Akan Hentikan Notifikasi SMS Untuk Transaksi Kad Debit Bermula 3 Disember 2020

Shopee Perkenalkan Kad Kredit Visa Dengan Kerjasama Bersama Maybank


Pengguna Kecewa Hadapi Masalah ‘Paint Chipping’ Pada iPhone 12

Harga siri iPhone keluaran Apple sememangnya mahal kerana ianya terbina pada bahan binaan yang premium dan berkualiti tinggi. Sungguh tidak sangka, siri iPhone 12 yang baru sahaja dilancarkan pada Oktober lalu telah mendapat pelbagai maklum balas negatif daripada netizen.

Walaupun Apple menjelaskan siri iPhone 12 merupakan telefon mercu mereka yang terbaik pada ketika ini dengan penggunaan cip pemprosesan ‘A14 Bionic’ dengan sokongan 5G, tetapi soal kosmetik peranti juga perlu dititikberatkan.

Hangat diperkatakan semalam di aplikasi Twitter di mana ada seorang pengguna iPhone yang meluahkan perasaan tidak berpuas hati pada kualiti kosmetik iPhone 12 yang dikatakan mempunyai masalah paint chipping atau cat tertanggal pada bahagian kerangkanya.

Muhd Fikri Faizal, pemilik iPhone 12 berkenaan menjelaskan peranti tersebut baru keluar kotak dan belum diaktifkan. Lebih memilukan, Apple tidak mempunyai jaminan waranti untuk isu kosmetik pada siri iPhone 12.

Berikut merupakan beberapa perkongsian komen netizen yang berseloroh perihal masalah ini.

harga mahal..x kan lah guna watercolor buncho kot..

Len kli Apple kena gosok dlu dengan kertas pasir baru sembur dengan cat samurai .Itu nk kna ajr ke haih letihh

— Afiq Norizam Nurmagomedov (@afiqku98) November 4, 2020

Terdahulu, beberapa pengguna iPhone 11 juga melaporkan permasalahan yang sama. Seperti yang kita boleh lihat, masalah ‘paint chipping’ ini kerap berlaku pada bahagian camera bump siri iPhone versi biasa dan bukan versi Pro.

Bagi peminat iPhone, berikut beberapa klik pautan artikel berkaitan teknologi Apple yang patut anda baca. Jangan lupa tekan.

Pandang Pertama Apple iPhone 12 Dan iPhone 12 Pro Diperlihatkan

Malaysia Antara Negara Termurah Untuk Dapatkan Apple iPhone 12


Kajian Menunjukkan Pengguna iPhone Lebih Kerap ‘Cuai’ Apabila Model Terbaru Diumumkan

Baru-baru ini terdapat sebuah kajian yang dilakukan oleh American Marketing Association. Melalui kajian tersebut dikatakan pengguna lebih senang cuai atau kurang sensitif dengan telefon mereka apabila smartphone terbaru diumumkan. Mereka namakan masalah ini sebagai ‘upgrade effect’.

Berdasarkan kajian yang dibuat pada lebih 3,000 pengguna iPhone, dikatakan pengguna iPhone 5 lebih cenderung untuk kurang memberi perhatian kepada telefon mereka sebaik sahaja iPhone 5S dilancarkan. Lebih parah, kes melibatkan telefon retak, rosak dan hilang lebih kerap berlaku selepas pengumuman iPhone 5S.

Virgin mobile turut membuat parody mengenai masalah melibatkan pengguna iPhone. Memang LOL!

Saya tidak sama ada perkara ini kebetulan atau tidak, namun itulah hakikatnya. Dikatakan masalah ini tidak hanya terjadi pada telefon sahaja.

Kemungkinan juga berlaku pada perkara-perkara lain seperti kereta. Elok sahaja habis hutang dekat bank, tiba-tiba sahaja kereta mula meragam dan menunjukkan tanda-tanda perlu ditukar. Selalunya terjadi selepas anda mempunyai minat terhadap sesebuah model terbaru.

Pernah terkena ‘upgrade effect’? Kongsikan pengalaman anda di ruangan komen.